Bukedde Online - ManU tetidde Crystal Palace\nLEERO (lwamukaaga) zaakudda okunywa batabani ba Ole Gunnar Solskjaer (aba ManU) bwe banaaba balwana okukakasa ensi nti sizoni eno bali ku mulamwa. ManU, ettunka ne Crystal Palace ku Old Trafford.\nPogba owa ManU (ku kkono) ne Zaha owa Palace baddamu leero okusisinkana.\nSolskjaer, yatuukirizza ekimu ku bisuubizo bye yawa bakama be eky'okuzza ttiimu eno mu Champions League era nga sizoni eno ayagala kuvuganya n'amaanyi ayongere okubakakasa nti ye yekka agisaanira.\nAbawagizi ba ManU balina essuubi nti ku luno olwokaano lw'ekikopo terugenda kubeeramu Man City na Liverpool zokka.\nCrystal Palace yamalira mu kya 14 sizoni ewedde era yagenda okuggwaako ng'omupiira gwabakeeta dda. Baalemererwa okuwangula emipiira 8 egyaggalawo sizoni nga kw'egyo, baabakubako 7 egy'omuddiringanwa.\nManU ewa essuubi sizoni eno?\nBruno Fernandes, y'ensonga enkulu lwaki aba ManU balina essuubi lingi sizoni eno. Buli omu alinze alabe ekibeerawo nga Fernandes azannye sizoni enzijuvu.\nFernandes yeegatta ku ManU mu January w'omwaka guno sizoni n'agizannyako kitundu kyokka okuva lwe yatuuka ku Old Trafford, abazannyi baddamu okwekkiririzaamu era ne kiyamba ne ttiimu okukiika.\nFernandes yateeba ggoolo 12 mu mipiira 22. Ng'oggyeeko ffoomu Fernandes gye yamalirako sizoni ewedde, enkolagana ye ne Paul Pogba nayo yacamula abawagizi n'omutendesi.\nBuli lwe babeera ku kisaawe, olw'okuba bayiiya balungi babasuubiramu emikisa gya ggoolo essaawa yonna.\nEkirala, sizoni yagenda okuggwaako nga Anthony Martial ne Mason Greenwood bateredde. Ggoolo baali bazifuna.\nKu kyoto, Marcus Rashford ye yekka eyali akyabulamu kyokka bwe baba nga banne bonna baaka, abeera asigazza omukisa gumu kulaba nga naye ayaka, awatali ekyo ayinza okufiirwa ennamba.\nKu bino byonna bw'ogattako ekisenge ekinywevu n'olutalo lw'ani agenda okubeera mu ggoolo, ManU eyinza okuba omuliro sizoni eno. ManU yali yaakusatu sizoni ewedde mu Premier mu ttiimu ezaalina ekisenge ekirungi.\nLiverpool eyateebwa ggoolo 33 ne Man City (35), ze zaagisinga kuba baagiteeba 36. Mu mipiira 14 egyasembayo mu Premier, ManU baagiteebamu ggoolo 7 zokka.\nDean Henderson yakkirizza okusigala era ManU egenda kubeera ne baggoolokipa 3 ate nga bonna balungi.\nDe Gea ne bw'anaaba nga y'asigadde akwata emipiira gya Premier, agenda kubeera ku bunkenke nnyo kuba akimanyi nti wonna w'akolera ensobi, Henderson ennamba agiwamba.\nVan de Beek anaazannya wa? Mu katale kano, ManU yaakagula omuzannyi omu yekka, Van de Beek. Muwuwuttanyi kyokka asinga kuzannya nnamba 8 ne 10. Mu kiseera kino ennamba ezo zirimu Bruno Fernandes ne Paul Pogba.\nEnnamba ennyangu gy'asobola okuyiikiriza y'eya Nemanja Matic (6). Mu nnamba eno, Solskjaer bw'aba tataddeewo Matic, wabeerawo Fred oba Scott McTominay. Omupiira guno gutuuse buli muzannyi mulamu.\nKu kyoto kuliko Rashford, Greenwood ne Martial. Okuggyako nga Solskjaer agenda kusuula omuteebi omu, Pogba afuneko wingi gy'azannya y'engeri yokka Van de Beek gy'ayinza okubeera mu ttiimu eno.\nAbeera amakkati agazannya ne Fernandes ne Matic. Ekirala ky'asobola okukola kwe kufiisa Matic olwo n'alwana okulaba nga Van de Beek amanyiira okuzannya nnamba 6 ng'obudde bukyali.\nSinga bino byonna bigaana, Van de Beek ajja kuba asigazza kuva ku katebe. Palace yeefunira ManU sizoni ewedde Oluvannyuma lw'okumala emipiira 25 nga Crystal Palace tekuba ManU, sizoni ewedde batabani ba Solskjaer baagwa ku kyokya bwe yabagwira mu Old Trafford n'ebakuba.\nGuno gwe gwali omulundi gwabwe ogusooka okuva mu 1991, okukuba ManU era omulundi ogwokusatu mu byafaayo bya ttiimu eno.\nJordan Ayew ye yasooka okuteeba kyokka Daniel James n'afunira ManU ey'ekyenkanyi mu ddakiika y'e 89 oluvannyuma lwa Rashford okusubwa peneti. Baali baalowooza nti bikomye awo, Van Aanholt n'abakuba vva ku ssente mu y'e 93.\nKati mwaka mulamba bukyanga kino kibeerawo era aba ManU bagamba nti ttiimu yaabwe gye balina kati tesobola kukkiriza ekyo kuddamu kubaawo.\nLEERO (lwamukaaga) zaakudda\nokunywa batabani ba Ole Gunnar\nSolskjaer (aba ManU) bwe\nbanaaba balwana okukakasa ensi\nnti sizoni eno bali ku mulamwa.\nManU, ettunka ne Crystal Palace\nku Old Trafford. Solskjaer, yatuukirizza\nekimu ku bisuubizo bye yawa\nbakama be eky'okuzza ttiimu eno\nmu Champions League era nga\nsizoni eno ayagala kuvuganya\nn'amaanyi ayongere okubakakasa\nnti ye yekka agisaanira. Abawagizi\nba ManU balina essuubi nti\nku luno olwokaano lw'ekikopo\nterugenda kubeeramu Man City\nna Liverpool zokka.\nCrystal Palace yamalira mu kya\n14 sizoni ewedde era yagenda\nokuggwaako ng'omupiira gwabakeeta\ndda. Baalemererwa okuwangula\nemipiira 8 egyaggalawo\nsizoni nga kw'egyo, baabakubako\nBruno Fernandes, y'ensonga\nenkulu lwaki aba ManU balina\nessuubi lingi sizoni eno. Buli\nomu alinze alabe ekibeerawo\nnga Fernandes azannye sizoni\nenzijuvu. Fernandes yeegatta ku\nManU mu January w'omwaka\nguno sizoni n'agizannyako kitundu\nkyokka okuva lwe yatuuka ku\nOld Trafford, abazannyi baddamu\nokwekkiririzaamu era ne kiyamba\nne ttiimu okukiika. Fernandes\nyateeba ggoolo 12 mu mipiira 22.\nNg'oggyeeko ffoomu Fernandes\ngye yamalirako sizoni ewedde,\nenkolagana ye ne Paul Pogba nayo\nyacamula abawagizi n'omutendesi.\nBuli lwe babeera ku kisaawe,\nolw'okuba bayiiya balungi babasuubiramu\nemikisa gya ggoolo\nEkirala, sizoni yagenda okuggwaako\nnga Anthony Martial ne\nMason Greenwood bateredde.\nGgoolo baali bazifuna. Ku kyoto,\nMarcus Rashford ye yekka eyali\nakyabulamu kyokka bwe baba\nnga banne bonna baaka, abeera\nasigazza omukisa gumu kulaba\nnga naye ayaka, awatali ekyo\nayinza okufiirwa ennamba.\nKu bino byonna bw'ogattako\nekisenge ekinywevu n'olutalo\nlw'ani agenda okubeera mu ggoolo,\nManU eyinza okuba omuliro\nsizoni eno. ManU yali yaakusatu\nsizoni ewedde mu Premier mu\nttiimu ezaalina ekisenge ekirungi.\nLiverpool eyateebwa ggoolo 33 ne\nMan City (35), ze zaagisinga kuba\nbaagiteeba 36. Mu mipiira 14\negyasembayo mu Premier, ManU\nbaagiteebamu ggoolo 7 zokka.\nDean Henderson yakkirizza okusigala\nera ManU egenda kubeera\nne baggoolokipa 3 ate nga bonna\nbalungi. De Gea ne bw'anaaba\nnga y'asigadde akwata emipiira\ngya Premier, agenda kubeera ku\nbunkenke nnyo kuba akimanyi nti\nwonna w'akolera ensobi, Henderson\nVan de Beek anaazannya wa?\nMu katale kano, ManU yaakagula\nomuzannyi omu yekka, Van de\nBeek. Muwuwuttanyi kyokka\nasinga kuzannya nnamba 8 ne\n10. Mu kiseera kino ennamba\nezo zirimu Bruno Fernandes ne\nPaul Pogba. Ennamba ennyangu\ngy'asobola okuyiikiriza y'eya\nNemanja Matic (6). Mu nnamba\neno, Solskjaer bw'aba tataddeewo\nMatic, wabeerawo Fred oba Scott\nOmupiira guno gutuuse buli muzannyi\nmulamu. Ku kyoto kuliko\nRashford, Greenwood ne Martial.\nOkuggyako nga Solskjaer agenda\nkusuula omuteebi omu, Pogba\nafuneko wingi gy'azannya y'engeri\nyokka Van de Beek gy'ayinza\nokubeera mu ttiimu eno. Abeera\namakkati agazannya ne Fernandes\nne Matic. Ekirala ky'asobola\nokukola kwe kufiisa Matic olwo\nn'alwana okulaba nga Van de Beek\namanyiira okuzannya nnamba 6\nng'obudde bukyali. Singa bino\nbyonna bigaana, Van de Beek ajja\nkuba asigazza kuva ku katebe.\nPalace yeefunira ManU\nemipiira 25 nga Crystal Palace\ntekuba ManU, sizoni ewedde\nbatabani ba Solskjaer baagwa ku\nkyokya bwe yabagwira mu Old\nTrafford n'ebakuba. Guno gwe\ngwali omulundi gwabwe ogusooka\nokuva mu 1991, okukuba ManU\nera omulundi ogwokusatu mu\nbyafaayo bya ttiimu eno. Jordan\nAyew ye yasooka okuteeba kyokka\nDaniel James n'afunira ManU\ney'ekyenkanyi mu ddakiika y'e\n89 oluvannyuma lwa Rashford\nokusubwa peneti. Baali baalowooza\nnti bikomye awo, Van\nAanholt n'abakuba vva ku ssente\nmu y'e 93. Kati mwaka mulamba\nbukyanga kino kibeerawo era aba\nManU bagamba nti ttiimu yaabwe\ngye balina kati tesobola kukkiriza\nekyo kuddamu kubaawo.\nBayinvesita obubina baabuleka ku nnyonyi!\nOw'essente ng'omanyi omukwano nkoonaako\nBakoonye ennyumba ya nnamwandu e Kayunga lwa nkaayana za ttaka\nBamutemedde ku bugenyi ewa mwannyina\nMaama atulugunyizza mutabani we lwa kubba bisikwiiti wa 200/-


شبكة ضد الإلحاد Anti Atheism | Ekirabo Nga Kya\nعرض المقال :Ekirabo Nga Kya\nالصفحة الرئيسية » مـقـالات الموقـــع » كشف البلية بفضح الأحمدية » Non - Arabic Articles » Luganda\nاسم المقال : Ekirabo Nga Kya\nMIRZA TAHIR AND MUBAILA\nBISMILLAH AR-RAHMAAN AR-RAHIIM\nOMUBAHILA NE MIRZA TAHIR\nBya Dr. Syed Rashid Ali\n“Abalimba bwe bakolimiragana mu Mubahila n’abantu Ab’amazima; Abantu abo Abalimba bafa nga ab’amazima baky’atemya”\n(Bino byali bigambo bya Mirza Ghulam Kadiyani ebyafulumira mu kitabo ky’Aba- kadiyani ekiyitibwa Malfoozaat).\nmu mwaka 1988 Mirza Tahir Ahmed kadiyani, nga ono ye yelonda ku bwa Khalifa obwekibiina eky’aba Ahmadiyya yalangirira nga bwatadewo okusoomooza ssemasoomooza mu Mubahila (okukolimilagana) wakatikwe n’Abasiraamu b’omu nsi yonna era ngeno bw’abayita ‘abatakkiriza era abalimba’.\nObupapula obwaliko okusoomooza kuno bwagenda busuulibwa mu mayumba g’Abasiraamu mu bubba, mu kiro, mu kibuga Karachi ekya Pakistan. Abayivu b’Obusiraamu bangi ddala abakkiriza okusomoozebwa kuno, nga mubo mwe mwali Syed Abdul Hafeez Shah, Omutandisi w’ekibiina ekilwanyisa obu Ahmadiyya ekiyitibwa Anti Ahmadiyya Movement in Islam era yalangirira nga bw’asazeewo okugenda mu kibuga London basisinkane maaso ku maaso (nga bweri enjigiriza ya Nnabbi waffe Muhammad (S.A.A.W). Ekyennaku Mirza Tahir, yatya, teyaddayo nakukinyegako n’akamu n’akatono.\nOkuva olwo, nange ku lw’ekibiina kino ekiyitibwa Anti Ahmadiyya Movement in Islam, neyongera okugenda mu maaso n’okusoomooza Mirza Tahir yeevemu tukolimiragane. Kino nzize nkikola enfunda eziwerako mu mwaka (1994, 1995, 1997, 1998 ne mu 2000) naye bambi teliyo lunaku nalumu lwe yali yevuddemu n’agogonokayo n’akkiriza okusoomoozebwa kwange. Maulana Manzoor Chinioti agenze mu kibuga London kumpi buli mwaka nga naye asoomooza Mirza Tahir akkirize bakolimiragane bwabeera nga byayimiriddeko byamazima naye nga tevaayo kanyego. Ne muganda waffe mu Busiraamu ayitibwa brother Ahtesham-ul-Haq Abdul Bari naye yasituka n’agenda mu kibuga London ku kitebe ekikulu eky’aba Ahmadiyya mu nsi yonna mu mwezi ogwa September 1996 era n’asaba basisinkane bakolimiragane ne Mirza Tahir mu Mubahila, naye bambi era yeelema era tebaasisinkana.\nNaye waliwo olugero oluli mu lulimi olu Urdu olugamba, mu kuluvvunula nti, ‘olaba olumbe lusemberera empisi, olwo luba lusemberedde ekibuga’. Emyaka bwe gigenze giyitawo bukya afuna obwa Khalifa, Mirza Tahir agenze yeyongera okwelagalaga n’okwemanya naye, buli muntu alina ennakuze, era ez’abamu zibeera nnyimpi ate ezabalala zo zibeera mpaavu. Ne wankubadde yali mwegendereza nnyo obuttakkiririza ddala kwetaba mu Mubahila gwonna Mirza Tahir oluvannyuma yakola ensobi nnamuzisa era ssemasobi mu mwaka ogwa 1999. Gwali mwezi gwa June 1999, bweyali omwami Illias Suttar nga akubaganya ebiroowoozo n’omwami Muhammad Usman Omukadiyani ali ku ddaala ly’Omurrabbi mu kibuga Karachi, ekye Ggwanga lya Pakistan, awo mu kwogeraganya kwe baalimu nga enaku z’omwezi 3rd June 1999 omwami Muhammad Usman we yaweera omwami Illias Suttar akatabo akaliko ebigambo ebigamba nti “Challenge of Mubahilla to the Entire Muslim Ummah” ekkivvunulwa nti “Okusoomooza kw’okukolimiragana eri Ummah y’obusiraamu yonna” ekyafuluma nga 10/6/88. Era bw’atyo ne yeewaayo okuyimirira mu bigere bya mukamawe, Mirza Tahir bakolimiragane era nga akola kino okukakasa Amazima n’Obutuufu bwa Mirza Ghulam Ahmad kadiyani. Kino kyayanirizibwa mangu ddala muganda waffe Illias Suttar.\nOluvannyuma nga wayiseewo akaseera eyo mu mwezi ogwa July 1999, bwe yali mu lukuhhaana lwabwe lutabamiruka oluyitibwa Jalsa Salana mu kibuga London, Mirza Tahir yalangirira nga ali mu nkuyanja y’abagoberezibe 18,000 abaali bakuhhanidde mu Izlamubad eky’omu kabuga Surrey mu Bungereza, n’alangirira nti akkiriza basisinkane bakolimiragane. Yatandikirawo okutuuma mwami Illias Suttar buli kika kya linnya elivuma nga gano “Karachi ka Jaahil”, “Lalloo panjoo”, “Airaa Ghairaa Nattoo Khairaa”.\nOluvanyuma lwe nnaku 20 zenyini nga Mirza Tahir amaze okkirizza okwetaba mu Mubahila, ekibonerezo kya Allah ky’amukako bwe yali mu kulambula e Ggwanga lya Norway. Bwe yali ayogera eri olukuhhaana, bagenda okulaba nga taky’asobola kwogera bulungi era mangu nnyo yatekebwa mu nyonyi n’atwalibe mu kibuga London era yamalira ddala weeks eziwera nga tewali amanyi bimukwatako.\nBino byebyaliwo mu kukolimiragana n’ebyo ebyabivaamu nga bwe byatubulirwa muganda waffe Illias Suttar.\nMirza Tahir alangirira omubahila ne Illias Suttar ku T.V. y’Abahmadiyya.\nNga ennaku z’omwezi 30th July 1999 ku mukolo ogwa Jalsa Salana mu kibuga London, mu maaso g’enkuyanja y’Omukadiyani omuyitirivu eyali eyo mu 18,000 eyaseyeguka okuva mu buli kasonda k’ensi yonna.\nOmukulembeze w’Abakadiyani Mirza Tahir Ahmad kadiyani yalangirira nga bwakkiriza okwetaba mu Mubahila ne Illias Suttar era nga bakozesa omukutu ogwa T.V y’aba Ahmadiyya byasasanyizibwa ensi yonna. Ebimu ku bigambo ebyayogerwa bye bino wamanga:-\n“Mu kaseera kano nga sinnagenda wala, kansooke okubabulira ebikwata ku bungi bwa abantu abazze ku lukuhhaana luno. Idrees Saheb yaakampa kati olukalala lwabwe. Agambye nti abantu olusose basingira ddala wala abo abaali wano ku lunaku olw’asembayo mu lukuhhaana lwaffe olw’asembayo, omwaka oguwedde.\nAl Hamudulillah Summa Al-Hamudulillah. Omwaka oguwedde twali abantu 17,500 so ngate olwaleero tuli abantu 18,500….wabula waliwo omu JAAHIL (atamanyi) nga ali mu kibuga Karachi agezaako okukola Omubahila… abayivu muffe basaana bakimanye nti si mulimu gwange okusisinkana buli kinyenyenkule ekinsoomooza okukola Omubahila, okugwetabamu yadde oba nze okusoomooza.\nNaye sikimaanyidde ddala lwaki abantu tebategeera. N’olwekyo eriyo ba Murabbi Sahebaan baffe babiri abaagwa mu katego k’abalabe baabwe ne babayita babeeko bye bakubaganyako ebiroowoozo. Yye (Illias Suttar) yajja n’ekigendererwa ekyokuwagikawo Omubahila. Era bwatyo bwe baali mu kukubaganya ebirowoozo n’akikola. Yadde kiri bwe kityo, si kya tteeka gyendi, olw’ensonga nti nze sinnaba ku mudiza kusoomooza okwo. Era sikakibwa kukkiriza kusoomoozebwa okwo. Singa nnakkiriza, nandibadde nteekawo obukwakkulizo nga okwagala okumanya ani ali emabegawe? Ani amuyambako? Ani amukkirizza? Singa anawangulwa, anakkiriza nti Abahmadiyya bawangudde? Naye ebyo byonna nga tubitadde ku bbali ba Murabbias baffe bambi bakkiriza okusoomoozebwa ate ne batakoma awo ne bawayo n’okusoomooza mu linnya lyange. Kati kino kitegeeza ki? Baali tebakkirizibwa kukola kino, naye bambi baali balwanyi ba ggye ly’Abahmadiyya! Bwe batyo bambi ne bakkiriza era NANGE BWENTYO NZIKKIRIZZA. ERA NGA BWE NKIRABA NG’EENDA KUBEERA MU KOLIMIRAGANA OKW’OMUBAHILA.. KINO NKYOGEDDE ERA NKAKASA NTI MU BANGA LYA MWAKA GUMU GWOKKA OMUNTU OYO AN’AKOLA OMUBAHILA NANGE AGENDA KUBEERA NGA AKAKASIDDWA NTI YE MULIMBA”.\nOmubahila gukakata oluvanyuma lwenjuyi zoombi okukkirizaganya gugende mu maaso.\n“Zaali ennaku z’omwezi 3-June-1999. emboozi eyali eyogerwa ku mimwa gy’abantu kwe kwali okuddamu okwaweebwa Illias Suttar, kw’olwo olunaku Mukarram Usman Saheb lwe yawaayo okusoomooza kw’okukolimiragana okwa Mirza Tahir, Imam owokuntikko ow’ekibiina eky’Abahmadiyya eri Mukarram Illias Suttar, era lwe lunaku lwe yakwasibwa olupapla lw’omubahila olwaliko ennaku z’omwezi 10-June-1988.\nLwo olupapula olw’Abahmadiyya oluyitibwa:Al Fazl International,olwafuluma nga 3rd Sept 1999-12th Sept 1999 lw’asasanya amawulire gano bweluti:\n“Illias Suttar akkirizza okusoomoozebwa kw’omubahila okwamuweebwa ekibiina ky’Abahmadiyya”.\nAte yye Mohammed Zakaria Khan kadiyani, Presidenti wa SHAH FAISAL COLONY QADIANI HALQA.Yagamba bw’ati,\n“Okuva Illias Suttar lwe yetadde mu mbuga z’amateeka eza Allah, kati Allah agenda kusalawo, ekyo ekituufu ate ekisingira ddala obulungi, Insha-Allah;\nAte yye Faiza Ayesha (omukadiyani) naye yawereza ebaluwa eya e-mail eri Illias Suttar nga 5th October 2002.\n“Illias Saheb nga Mirza Tahir bw’alwadde, kisoboka okubeera nga kivudde ku mubahila gwo. Faiza”\nAmawulire gaatandika okusaasaana:\nMIRZA TAHIR MULWADDE OLUVANYUMA LW’ENAKU 20 BUKYA ALANGIRIRA OMUBAHILA.\nLONDON 10th –Sept – 1999\nHuzoor (Mirza Tahir) yayogeredde akaseera ka dakiika 17-18. nga bulijjo MTA yawerezza ku mpewo okubuulira kuno. Ebikwata ku bulwadde bwe n’okubulawo kwe mu kifo okiyitibwa Alfazal Mosque nga tasaaliramu okumala akaseera, Huzoor yatugambye bw’ati;\n“…….wabaddewo ebikyamu ku bwongo bwe, ebikyali ebizibu okunyonyola obulungi.\nEnsonga enkulu eleeseewo kino ye ya Jalsa Salana. Mbadde nnina okusisinkana abaami n’abakyala 21,000. obuzito obuli mu kubasisinkana busingira ddala wala nnyo ku obwo obw’okwogerera mu Jalsa. Buli omu ayogera ebizibubye era nnina okuyimirira naye kinnoomu batukube ebifananyi, bwe bityo ebizibu bigenze byetuuma kunze, era n’enfuna ku bwongo bwange akanyigo……..kyenvudde nsalawo nti ky’amagezi obutagenda mu maaso nga nsoma khutubba…..nsaba Allah anfuulire olubuulira lwange luno entandikwa y’obulamu bwange ennungi bwentyo kye nvudde nvaayo munelabireko n’amaaso gammwe mukakase nti ddala ndi mulamu ddala. Ndi mulamu mu bwongo ne mu mubiri era mbagamba nti byenjogera mbitegerera daala bulungi”.\nBino bikopeddwa okuva mu lupapula lw’amawulire olw’Abakadiyani oluyitibwa (Al-Fazl International olwafuluma nga 14th September 1999)\nILLIAS SUTTAR ABUUZA:\nBwebeera nga ensonga eyavaako obulwadde bw’ali bukoowu obwa Jalsa, lwaki obulwadde bwamukwata wayiseewo enaku 20 oluvannyuma lwa Jalsa eyo? Yandibadde alwalirawo mangu ddala ng Jalsa yakaggwa. Ate si ekyo kyokka; Eno Jalsa yali ya 34!. yali alwaddeko oba waliyo Khalifa yenna eyali alwaddeko olwenkuhhaana nga ezo era n’alwalira ekiseera ekiwanvu nga ekyo mu Jalsa 33 ezakayita? Lwaki mu Jalsa eyakaggwa eya 33 omwali abantu 17,500 tewalwala?\nOlupapila olwa Buli Week oluyitibwa Khatme Nabuwwat lwo lwawandiika bweluti,:\nMu makkati g’omwezi ogwa August 1999, omukulembeze w’Abakadiyani, Mirza Tahir bwe yali asoma khutubba mu Ggwanga lya Norway eyamala edakiika 10 zokka, tewali muntu n’omu ku abo abaaliwo eyategeera ekigambo n’ekimu mu ebyo bye yayogera kirabika nti omukolimire ono olulimirwe lwali lusannyaladde. Mangu ddala yatwalibwa mu kibuga London n’abeera mu kaseenge ak’abalwadde abayi okutuusiza ddala nga 9th September. Yali takkirizibwa kulaba muntu yenna yadde okusaala esswala emu bw’eti. Bwatyo bwe yali mu kikolimo kya Allah okumala ekiseera anti yeyakyesabira.\nKiyinzika okubeera ekizibu okumanya kiki Abakadiyani kyebaali balowooza mu bwongo bwabwe abo abaali bakimanyiiko nti oluvannyuma lwe nnaku 20, Mirza Tahir takyasobola kwogera ate nga yali yakamala okulangirira okukolimiragana ne Illias Suttar. Kisaana kitegeerwe nti olupapula luno oluyitibwa Weekly Khatme Nabuwwat bukya lubeerawo, telufulumyangako mawulire gakwata ku kikolimo ekyali kisse ku khalifa w’Abakadiyani yenna. Kuno kwali kusaasira kwa Allah nti omulundi ogusookedde ddala mu byafaayo by’olopapula luno, amawulire ga khalifa okukako ekikolimo kya Allah gaafulumira mu lupapula luno Weekly Khatme Nabuwwat. Edduwa esangibwa mu Qur’aan nga omubahila gukolebwa egamba nti: ekikolimo kya Allah kikke eri abalimba.\nEbbaluwa ya Ahtesham-ul-Haq Abdul 1zari\nOmu ku abo abalwanyisa Obuhmadiyya/Obukadiyani, omwami Ahtesham-ul-Haq Abdul Bari (nga yali Mukadiyaani) naye yawandiikira Mirza Tahir Ahmad nga 6th August, 2000 bw’ati:\n“Oluvanyuma lw’omubahila n’omwami Illias Suttar, okirabye ekikutuuseeko. Embeera y’obulamubwo nga bweyali, naye oluvannyuma lw’omubahila ekikolimo kya Allah kyakka kuggwe mu ngeri ya kugongobala. Kale osabibwa Osiramuke”\nMaulana Manzoor Ahmed Chinioti, eyali member wa Punjah Assembly; Secretary General, Internal Rhatme Nabuwwat Movement\n“Wakayitawo ennaku 20 zokka oluvanyuma lw’okukolimiragana, Mirza Tahir nnakkibwako ekibonerezo kya Allah. Agongobadde nnyo, Allah asazeewo ani mutuufu era ow’amazima era ayolesezza ani omukyamu era omulimba. Atenderezebwe Allah.\nOgwo omwaka gwa kwenyumiriza eri eyakikirira obusiraamu: Illias Suttar”.\nLwo olupapula oluyitibwa DAILY HINDUSTAN olwafulumira e Mumbai, India nga 23-4-2003 lw’agamba bwe luti:\n“Mirza Tahir yalangirira OMUBAHILA ne Illias Suttar, mu lukuhhaana olwa Jalsa Salana olwa 34 mu kibuga Londom nga ali mu maaso g’abakiise 18,000 era byonna byalagibwa buterevu ku T.V. awo mu makkati g’omwezi gwa August 1999, Khalifa w’Abakadiyani bwe yali asoma khutubba mu Ggwanga lya Norway, eyamala edakiika 10 zokka era awo we yakoma olulimi lwe ne lwesiba”.\nOKULAMULA KWA MIRZA GHULAM AHMAD KADIYANI\n“Yyeee ddala kino kituufu nnyo nti abalimba bwe bakola omubahila n’abamazima, abalimba bafa so ng’ate bo abamazima basigala bakyali balamu katebule”.\n(Bino bikoppeddwa okuva mu kitabo eky’Abakadiyani ekiyitibwa; Malfoozat omuzingo ogwo 9, empampula: 440-441)\nEra Mirza Ghulam Ahmad kadiyani yawandiika mu lupapula oluyitibwa Alhakm Qadian Newspaper nga 10th October 1907 bw’ati:\n“Abalimba bafa nga bo ab’amazima basigala bakyali balamu katebule”.\nEra bwe kityo ne kituukirira nti :MIRZA TAHIR NAYE YAFA nga ILLIAS SUTTAR akyali mulamu katebule.\nMr. Illias Suttar\nPresident, Sautul-Islam Trust (Regd)\n19 Commercial Area, Bahadurabad,\nAb’emikwano abasomi mwenna,\nWetwogerera bino kati waliwo Khalifa ow’okutano nga ye MIRZA MASROOR AHMAD KADIYANI ono ye khalifa omupya era ye muzukulu nnakana owa MIRZA GHULAM AHMAD QADIANI. Ekisinga okwewunyisa nti obukulembeze bw’ekibiina kino bw’abantu ba nnyumba emu era bwe kityo bwe kibadde ne kuluno mu lulyo olulangira olw’obwakabaka bw’Abakadiyani, walondeddwayo nate omukulembeze w’eddiini y’Abakadiyani.\nNange ku lw’ekibiina ekilwanyisa obu kadiyani ekiyitibwa: anti ahmadiyya movement IN ISLAM, muwa amagezi ga bwerere nti, atunulire ekibonerezo okuva ewa Allah omugenzi gwasikidde ye kyafunye ekyo kimuwe eky’okuyiga.Kirabika nti amatidde n’ekibonerezo ekiwereddwa kitaawe, olw’esonga nti, ayisizza ekiragiro ekigaana buli Mukadiyani yenna okukubaganya ebiroowoozo n’Abasiraamu oba okubaako omubahila gwonna gwe betabamu. (nze Khabrain Akhbaar, Islamabad, PAKISTAN).\nSsebo ow’omukwano, mwami Masroor Ahmad Qadiani Saheb!\nEkyo kyokka tekimala okugaana abantu bo okwetaba mu mubahila n’Abasiraamu! Bw’obeera nga ddala omatidde n’obubaka obukujjidde nga buyitira mu mubahila guno, bw’otyo wandibadde olangirira mu lwatu nti Mirza Ghulam Ahmad Qadiani mulimba era bw’otyo osiramuke. Omubahila guno gwali tegukwata ku mazima oba bulimba bwa Mirza Tahir, wabula gw’asinziira ku kusomoozebwa Mirza Tahir kwe yafuna mu 1988 okwali kusinzira ku kibuuzo ekyali nti,: Oba Mirza ghulam Ahmad kadiyani ddala bye yayogera byali bya mazima oba byali bya bulimba. Nawe nkusaba olekulire obu Ahmadiyya era osiramuke. Nyongera okukuwa amagezi abagoberezi bo bonna Abahamadiyya obasabe nabo bakole ekyo kye kimu nga ggwe bwe nkusabye. Insha-Allah, bw’onokola bw’otyo, ogenda kubeera awangudde muno munsi n’oluvannyuma lw’okugivaako. Wabula, singa ekyo okigaano, naawe nkusoomooza n’Omubahila nga owakanya nze kye hhaamba nti,: Mirza Ghulam Ahmad kadiyani yali mulimba mu byonna bye yayogera. Nina esuubi nti obutafananako nga oyo gw’odiridde mu ntebe, ggwe ogenda kubeera n’obuvumu oveeyo buteesagga tukolimiragane mu Mubahila nga okakasa nti,: Mirza Ghulam Ahmad kadiyani, nga gwe Khalifa we, teyali mulimba wabula naye yali Nnabbi wa Allah.\nBw’onokkiriza okusoomoozebwa kuno, ojja kubeera nga ku ludda olumu onywezezza ekifo kyo mu kibiina eky’Abahmadiyya, onywezezza n’okuzzaamu amaanyi mu nzikkiriza y’abagoberezibo ate ku ludda olulala ensi yonna ejja kukimanya nti kakibe ki oba ki, Mirza Tahir Ghulam kadiyani yali ddala Nnabbi wa Allah.\nWassaalam eri abo bonna abagoberera obuluhhamu (hidayah)\nWeyongere okusoma ebitabo bino wammanga:\nMubahila challenge 1995\nMubahila challenge 1998\nMubahila challenge 2000\nAhtesham’s visit to London\nOKUKONTANA KW'EBIWANDIIKO BYA المقالات المتشابهة


Bukedde Online - 'Lukwago ne Musisi babatabaganye'\n'Lukwago ne Musisi babatabaganye'\nPoliisi erangiridde okuttukiza ebikwekweto bya kawunyemu\nEkisaakaate ky'Amasaza: Ab'e Busujju beebu...\nMINISITA akulira oludda lwa Gavumenti mu Palamenti, Muky. Justine Kasule Lumumba yasinzidde Jinja n’asoomoza bannaddiini n’abakulembeze b’ennono mu Buganda okutuuza Loodi meeya Erias Lukwago ne Dayirekita wa Kampala Jenniffer Musisi babatabaganye.\nBya Eriya Luyimbazi, Muwanga Kakooza ne Kizito Musoke\n‘’Lukwago ne Musisi bombi Baganda. Muntu ki atalina ludda asobola okubataganya? Singa ku bombi (Lukwago ne Musisi) kubaddeko atali Muganda bandirumirizza nti abatali Baganda batabudde ekibuga.\n“Wadde waliwo ebituli mu tteeka lya Kampala naye n’obutakkaanya bwa Lukwago ne Musisi busaanye okukolwako,’’ minisita Kasule Lumumba nga mubaka wa palamenti akiikirira disitulikiti y’e Bugiri esangibwa e Busoga era nampala w’ababaaka ba NRM bwe yagambye.\nBino Lumumba yabyogeredde mu ‘Source of the Nile Hotel’ e Jinja ku Lwomukaaga bwe yabadde aggulawo omusomo gwa bannamawulire abasaka aga palamenti okwagendereddwa okutumbula enkola y’omulimu guno ogwatekeddwa ofiisi ye.\nAbabaka mu Kampala beegasse ku Lukwago\nAbabaka ba Palamenti abava mu mu Kampala beegasse ku Lukwago ne bategeeza nti gavumenti bw’eba eyagala okumalawo ekizibu mu Kampala, eteekwa okussa ekitiibwa mu nsala ya kkooti.\nMu lukung’aana lw’amawulire olwatuuziddwa mu maka ga Lukwago e Wakaliga ku Ssande omubaka wa Makindye East, John Ssimbwa (NRM) yannyonnyodde nti bbo ng’ababaka ba palamenti abava mu Kampala bakkiririza mu nsalawo ya kkooti eyategeezezza nti Lukwago ye Loodi Meeya.\nSsimbwa eyabadde ne Latif Ssebaggala owa Kawempe North ne Richard Ssebuliba Mutumba owa Kawempe South ne Moses Kasibante owa Lubaga North yagambye nti gavumenti bw’eba teyamatidde na nsala ya kkooti , erina kweyambisa mateeka so si lyanyi.\nSsimbwa era yawagidde enteeseganya wakati wa Gavumenti ne Lukwago kyokka n’agamba nti bonna ng’abakulembeze bw’omu Kampala balina okwetaba mu nteeseganya zino n’agamba nti gavumenti ereme kusisinkana Lukwago yekka wabula abakulembeze bonna abava mu Kampala.\n“Gavumenti bw’eba eyagala wabeerewo enteeseganya ezinaagonjoola ebizibu n’okusika omuguwa oguliwo mu Kampala ereme kusisinkana Lukwago yekka wabula abakulembeze bonna abava mu Kampala kuba nabo balina ensoga zeezimu nga bwe balakebwa ebbali obuzibu bujja kuba tebuweddeewo,” Omubaka Ssimbwa bwe yategeezezza.\nKyokka mu lukung’aana lwa bannamawulire olwayitiddwa Katikkiro Amama Mbabazi ku Lwokutaano oludda lwa gavumenti lwayongedde okukiggumizza nti ensala y’omulamuzi Yasin Nyanzi yakoleddwa mu bukyamu nti era Lukwago takyabalibwa nga Loodi Meeya wa Kampala wabula omuntu waabulijjo kubanga ekiteeso ekiyimiriza olukiiko olwamuggyeemu obwesige kyayisiddwa ng’olukiiko lwawedde dda.\n“Lukwago tetukyamubala nga Loodi Meeya naye tugenda kukwata amakubo amalala ag’amateeka okulaba nti ekyasaliddwawo omulamuzi Nyanzi kiggyibwawo abantu baleme kututegeera bubi,” Ssaabawolereza wa Gavumenti, Peter Nyombi bwe yagambye.\nObubaka bwe bumu bwe bwaweereddwa Mbabazi wamu ne Minisita w’Ensonga Ezomunda, Gen. Aronda Nyakairima abeetabye mu lukung’aana luno.\nAKABONDO KA NRM KAYITIDDWA\nAte olukiiko lw’akabondo k’ababaka ba NRM luyitiddwa bukubirire ku Lwokubiri, okuteesa ku nsonga za Kampala omuli n’okyokuggyamu Loodi Meeya Lukwago obwesige.\nSsentebe w’akabondo, David Bahati yagambye nti olukiiko luno lugendereddwamu okulaba nga basalawo gavumenti ky’erina okutambulirako ku nsonga za Lukwago. Kino we kijjidde nga waliwo akaleega bikya nga Gavumenti egamba nti Lukwago takyabalibwa nga loodi meeya , ate nga ne kkooti yakamala okulaga nti akyali mu kifo kino.\nLukwago ne Musisi babatabaganye\nWuuno omugagga gwe bataakubira kwemakula


NZE Joshua Kayiira nga ndi musuubuzi mu kibuga Kampala naye nga mbeera Kawaala. Nnalina kasitoma wange nga mukyala naye ng’ajja n’angulako obugoye obunyirira naddala obuli ku mulembe kubanga yali mwambazi mulungi. Okunyirira kwe kwampaliriza okumusonseka obugambo ate naye n’akkiriza. Lumu nnali ku mulimu nga ntunda ngoye ku nguudo za Kampala, abaserikale abaali batatukkiriza kukolerawo ne bankwata ne bantwala e Luzira gye nnamala omwezi mulamba.\nNnalina kasitoma wange nga mukyala naye ng’ajja n’angulako obugoye obunyirira naddala obuli ku mulembe kubanga yali mwambazi mulungi. Okunyirira kwe kwampaliriza okumusonseka obugambo ate naye n’akkiriza.\nLumu nnali ku mulimu nga ntunda ngoye ku nguudo za Kampala, abaserikale abaali batatukkiriza kukolerawo ne bankwata ne bantwala e Luzira gye nnamala omwezi mulamba.\nMu wiiki ssatu ezaasooka nga ndi Luzira, yasooka n’ajja okunnambulako naye olumu yajja n’antegeeza nti landiroodi amubanja ssente z’ennyumba era yamugobye mu nnyumba nga yali atandise kubeera wa muganda we kyokka ng’alimba.\nKu bbanga ery’omwaka lye nnali mmaze nga mbeera n’omukyala ono, nnali simusuubiramu buyaaye era nga mmwesiga.\nKu lunaku lwe banta okuva mu kkomera e Luzira, omukyala ono yajja n’annonako naye bwe twatuuka mu kibuga, kwe kuhhamba nga bwe yali agenda ewa muganda we era nange saamukaluubiriza ne mmuleka. Yalowooza nti nnali hhenze kyokka nasigala mulinnya akagere okukkakkana nga ntuuse ku nnyumba gye yali apangisa nga n’ebintu byange byonna yabyezza.\nNagezaako okubimusaba n’agaana nange kwe kusalawo okumwesonyiwa. Nakola ebintu ebirala ne nfuna n’omukyala omulala nga kati tulina n’omwana era obulamu butambula bulungi.


Bukedde Online - Walukagga yeekyusizza ku by'okumukebera omusaayi\nOMUYIMBI Mathias Walukagga yeekyusizza; agaanyi eby’okumukebera omusaayi n’omwana gwe bamulumiriza okuzaala mu hawusigaalo!\nNamugerwa ne Walukagga\nWiiki ewedde Walukagga yagambye nti mwetegefu okugenda babakebere endaga butonde (DNA) nti era alindiridde lunaku lwe bagenda, ssaayansi asalewo eggoye.\nYagamba nti eky’okukebera omusaayi akyagala kubanga kigenda kwanika obulimba bw’eyali hawusigaalo we Aisha Namugerwa.\nNamugerwa agamba nti yali akola obwayaaya ewa Walukagga e Maya mu 2015, nga mukyala wa Walukagga ayitibwa Mariam taliiwo nti era gwe mukisa Walukagga gwe yakozesa okukkakkana nti ng’afunyisizza Namugerwa olubuto.\nMariam bwe yakomawo mu maka, ga Walukagga kwe kugamba Namugerwa adde e Kasambya mu Mubende kubanga tebajja kukwatagana ne Mariam era n’asuubiza okubaweereza obuyambi mu kyalo.\nWadde Walukagga yabadde akkirizza eby’okukeberwa omusaayi, abakungu mu Minisitule y’abaana n’abavubuka nga bakolera ku biragiro bya Minisita Nakiwala Kiyingi baabadde baawandiikidde dda kkooti nga baagala ebawe ekiragiro ekiggya omusaayi ku Walukagga.\nEggulo Walukagga yeekyusizza n’ategeeza Bukedde nti oluvannyuma lw’okwetegereza ebigenda mu maaso tasuubira mazima mu bigenda kuva mu musaayi, kwe kusalawo abiveemu.\n“Ebigenda mu maaso kalinga kalulu ng’omutegesi y’alondesa n’okulangirira omuwanguzi era ng’omuwanguzi bamumanyi, kati mu mbeera ng’eno ddala ‘Kiggundu’ omusuubira kulangirira ki?” Walukagga bwe yabuuzizza.\nYayongeddeko nti, Olw’okuba nkizudde ng’ekizibu kya famire ya Ashia kya nsimbi, nzikkirizza ng’enda kulabirira omwana waabwe okufaananako n’abaana abalala be ndabirira abatali bange naye nga sigenze mw’ebyo eby’obulimba ebigendereddwaamu okwonoona erinnya lyange,” Walukagga bwe yagambye.\nBwe yabuuziddwa oba okusalawo bwati; tekiraga nti yalina enkolagana ey’enjawulo ne Namugerwa, awo n’ayanukula nti: “Ne Aisha akimanyi nti omwana si wange naye olw’okuba nze ng’omuntu nkimanyi Gavumenti tenjagala kubanga sigiwagira ate nga Gavumenti (minisita) y’ekirimu ngudde mu lukwe olupangiddwa okunsuula nga beerimbika mu nsonga z’omwana ono.\nLeka ndabirire omwana wa Gavumenti mu maaso eyo bwe ndifuna ssente omwana ndimutwala ku musaayi e South Afrika oba mu Amerika era ndibabuulira ebituufu ebiriba bivuddemu naye sisobola kukkiriza kunkeberera wano nga Gavumenti y’ekirimu.”\nKu Ssande bwe yabadde ku Bukedde ttivvi ku pulogulaamu ya Aga wiiki, minisita Nakiwala yazzeemu okukikkaatiriza nti mu kulondoola ensonga eno bagenda kukebera Walukagga n’omwana gw’agamba nti tamuzaala era abantu abalala aboogerwako okuli; Twaha Mawanda omuzinyi mu kibiina kya Walukagga baakubalowoozaako luvannyuma kubanga maama w’omwana ayogera erinnya limu – Walukagga!\nOmwana ono mulenzi wa mwaka gumu n’emyezi 10 era mu kiseera kino akuumibwa mu kifo ekimu e Naggulu ne maama we nga balindiridde okugenda ku musaayi.\nOmuwala agamba nti bwe yali yakazaala yasooka kubuulira Walukagga nti azadde omwana era n’amuweereza ssente omwana amukube ekifaananyi.\nAgamba nti kyamubuukako Walukagga bwe yamutegeeza nti bw’atunuulidde omwana akizudde nti si wuwe kubanga ye Walukagga tazaala baana ba mitwe minene nga ogw’omwana ono.\nEyansuulawo emyaka 15 egiyise ayagala kummatiza tudding'ane


Bukedde Online - Kiwanda yeeyamye okusitula ebyobulambuzi\nKiwanda yeeyamye okusitula ebyobulambuzi\nOmuyaaye yeerippye ku muwala nga poliisi emutwala ne lukoya\nNjagala aba poliisi balokoke - Gen. Kayihura\nMINISITA omubeezi ow’ebyobulambuzi Godfrey Kiwanda Ssuubi olumukwasizza ofiisi n’awera okukola ennyo okulaba nga Uganda etutumuka mu byomulambuzi.\nAbadde minisita omubeezi ow’ebyobulambuzi Agnes Akiror (ku ddyo) ng’akwasa Godfrey Kiwanda Ssuubi amudidde mu bigere fayiro za ofiisi gy’ayingidde. Akuba mu ngalo y’abadde minisita w’ebyobulambuzi, Maria Mutagamba, addiriddwa Polof. Ephraim Kamuntu.\nBino Kiwanda yabyogeredde ku kitebe kya minisitule y’ebyobulambuzi ku Rwenzori Towers mu Kampala ku Lwokuna, bwe yabadde akwasibwa ofiisi mu butongole.\nYagambye nti, “Okuyimusa eby’obulambuzi tulina okusooka okubimanyisa abaana baffe nga tubalambuza ebifo byonna eby’enkizo mu ggwanga.\nKino tukituukako nga tusala ku bisale ebisasulwa nga bagenze okulambula ebifo ebyo.” Minisita Maria Mutagamba abadde akulira minisitule eno yayozaayozezza Kiwanda olw’ekifo kye yatuuseeko n’amukuutira okukolagana obulungi n’abantu abali mu ofiisi eno.\nYe minisita omugya Polof. Ephraim Kamuntu eyakulirako minisitule eno yategeezezza nti kye kiseera okulaba ng’eby’obulambuzi by’ogerwamu amaanyi.\n'Obote yayigiriza Abaganda ettima'\nFresh Kid ayise bato banne mu toto Festival\nSirina ssanyu mu bufumbo Ssenga sirina ssanyu mu


Bukedde Online - Obwakiggala tebunnemesa kukola bimotoka\nBannamakolero aboolesa e Lugogo beemulugun...\nOmwana Ibrahim Mirimo 12, kiggala agaanye okulemererwa okutuukiriza ekirooto kye era agamba nti, wadde alina okusoomoozebwa kunene asuubira okubeera yinginiya ng'akuze\nIbrahim Mirimo ng'annyonnyola bw'akola mmotoka\nWuuno omwana atawulira ku myaka 12 agamba nti, obulamu bwe obw'omu maaso yeeraba nga yinginiya azimba n'okukola mmotoka.\nIbrahim Mirimo, muyizi ku ssomero ly'abaana abaliko obulemu e Mulago erya Mulago School for the Deaf yasangiddwa ku ssomero lya Makerere Primary School e Makerere ku Bbiri nnyina gy'asomesa.\nMirimo ng'asala olubaawo ng'ayambibwako mukulu we Mukama\nEbimu ku bintu Mirimo by'asinga okunyumirwa okukola kwe kubumba ebintu eby'enjawulo ate n'okubajja naddala emmotoka. Ono bakira atunnyonnyola ng'akozesa bubonero bwa bakiggala olwo nnyina Hajara Sabana n'atutaputira yagambye nti, anyumirwa ng'alabye ku mmotoka empya.\n"Nsooka kugikuba ku lupapula kyokka mbeera nnina okugyetegereza ne mmanya byonna ebigiriko.\nEkiddirira kuba kunoonya bikozesebwa naddala ebibaawobaawo ebikadde bye nzigya ku bbiri e Makerere mu babazzi b'entebe.\nOluusi nfunayo n'ebitiititi bye baba basudde nze kwe ntandikira.\nMirimo ng'akola mmotoka\nBansalira obupiira okuva mu biti ate ne bwe mba ntambudde ne nsanga mu kkubo kye nnyinza okukozesa sikireka nkironda.\nNnyumirwa kubanga kati ne muganda wange Abdulahim Mukama yanneegattako era tukolera wamu nga maama ne taata batuyamba ku bikozesebwa ebitonotono anti nabo enfuna yaabwe ntono.\nKizibu okukola ekintu n'otofuna kusoomoozebwa, kyokka ffe tulina ekizibu nti n'entandikwa entono tetugirina era buli kimu tukironda bulonzi mu bifo ababazzi gye bakolera.\nTufuba okukung'aanya wadde ng'ebimu ate tubituusa eka maama n'abitugobya ng'agamba nti tumuleetera kasasiro.\nOlumu tulonda obubaawo obwandituyambye kyokka era ne tulemwa okubukozesa nga tetulina misumaali naddala maama bw'aba nga tannafuna musaala.\nMukama ng'alaga ekimu ku bimotoka bye bakola ne muto we\nBwe tufuna kasitoma ayagala emmotoka waakiri twewola ku maama ne tukola ekintu kya kasitoma era ssente ezivaamu maama oluusi azigatta ku fiizi zaffe ate oluusi atuguliramu engoye okusinziira ku bwetaavu obubeerawo.\nMmotoka esookerwako tugitunda 10,000/- ate enneneko gye twakasinga okukola ya 30,000/- wadde ng'era tusobola n'okukola ennene etuulamu omwana.\nAbantu batandise okumanya nti, tulina obusobozi okukola eby'okuzannyisa by'abaana ate era n'abazadde abeetoolodde batandise okuweereza abaana baabwe tubayigirize.\nTufunye n'emikwano egy'abantu abakulu abatandise n'okutuwa amagezi okulongoosa omulimu gwaffe.\nEbimu ku bimotoka ebiwedde okukola\nAbdulahim Mukama yeenyumiriza mu mutoowe\nMukama yagambye nti, yeenyumiriza mu mutoowe kubanga newankubadde tawulira kyokka mugezi ate nga buli ky'akola akyanguya. Teyeeyigaanya ate akwata mangu era bwe tukolera wamu emmotoka gye nandikoledde wiiki tugimala mu nnaku bbiri.\nOmwana wange kiggala naye alina ekirooto ky'okuba yinginiya - Hajara Sabano\nMirimo mmwenyumirizaamu kubanga nga bwe yali ng'akyali muto amagezi ge yalina nga tannaziba matu ate bwe gaaziba yeeyongera bugezi.\nYali ayogera bulungi era ng'awulira kyokka ku myaka esatu n'ekitundu yaziba amatu. Olunaku lwakya lumu nga talwadde nalabira awo ng'abadde omujagujagu asirise era kyantwalira kumpi wiiki okumanya nti takyawulira kubanga namukubanga bwe namutumanga n'alemera mu kifo.\nNamutwala mu ddwaaliro e Mulago era abasawo bwe baamwekebejja bang'amba kimu nti, genda oyige olulimi lwa bakiggala kubanga amatu ge gazibye.\nNnyina wa Mirimo, Sabano yeetaaga obuyambi\nKyokka nnamufunira essomero erya Mulago School for the deaf gy'asoma kati mu P6 era ekinsanyusa nti, alina ekirooto eky'okuba yinginiya era mmanyi ajja kukituukiriza.\nEkizibu kye nnina kiri nti, okukola baagala kyokka naffe nga bakadde baabwe ssente tetuzirina naddala bw'ogeraageranya ku musaala gwaffe n'ebyetaaago.\nOluusi beetaaga ebintu bya 30,000/- n'obafunirayo 5,000/- zokka nga tolina.\nOmulanga gwange eri abazadde n'abasomesa gwa buteesiba mu kusomesa baana ebiri ku lukangaga lw'ebisomesebwa ne twerabira nti babeera n'ebitone bye tulina okubayambako babikozese.\nOsanga asamba akapiira n'okuba ate n'otomuwa mukisa kumutegekera kiseera azannye oba akole ebyo by'akola mu kiseera ggwe ky'oyita ekikyamu.\nAte abazadde nabo oluusi basussa nga baagala kulaba mwana mu kitabo kyokka, bano bamanyi n'okulumba abasomesa ne bayomba nga bagamba nti, tulagajjalira okusoma kw'abaana baabwe ne badda mu mizannyo, bino byonna bikyamu," Sabano bwe yakkaatirizza.\nâ€˜Emisango tegijja kunziggya mu NRMâ€™\nBa Minisita Bawonye


Okuyigiriza Abaana Obwetoowaze\nBISOME MU Afrikaans Albanian Amharic Armenian Azerbaijani Azerbaijani (Cyrillic) Bislama Bulgarian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chiyao Cibemba Croatian Czech Danish Dutch Efik English Estonian Ewe Fijian Finnish French Georgian German Greek Gujarati Haitian Creole Hebrew Hiligaynon Hindi Hmong (White) Hungarian Icelandic Igbo Iloko Indonesian Italian Japanese Kannada Kazakh Kikaonde Kinyarwanda Kirghiz Kirundi Kongo Korean Kurdish Kurmanji (Caucasus) Kurdish Kurmanji (Cyrillic) Lingala Lithuanian Luganda Luswayiri Luswayiri (Congo) Luvale Luwalabu Macedonian Macua Malagasy Malayalam Maltese Marathi Myanmar Navajo Ndebele (Zimbabwe) Nepali Norwegian Oromo Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Romanian Russian Samoan Sepedi Serbian Serbian (Roman) Sesotho (Lesotho) Sesotho (South Africa) Setswana Shona Silozi Sinhala Slovak Slovenian Spanish Swedish Tagalog Tamil Tatar Telugu Tetun Dili Thai Tigrinya Tok Pisin Tshwa Tsonga Turkish Twi Ukrainian Urdu Vietnamese Waray-Waray Welsh Wolaita Xhosa Yoruba Zulu\nAMAGEZI AGAYAMBA AMAKA | OKUKUZA ABAANA\nOmwana wo ayoleka amalala kyokka ng’alina emyaka kkumi gyokka!\nAsuubira nti buli omu alina okumutwala nti wa kitalo.\nOyinza okwebuuza, ‘Kiki ekimutuuseeko? Njagala yeeyagale naye saagala alowooze nti wa waggulu ku balala!’\nKisoboka okuyigiriza omwana okuba omwetoowaze naye nga tomuleetedde kuwulira nti si wa mugaso?\nMu myaka egiyise abazadde babadde bakubirizibwa okukolera abaana baabwe buli kimu kye baagala, okubatendereza ennyo ne bwe kiba nti tewali kye bakoze kibagwanyiza kutenderezebwa, n’obutabagambako wadde okubakangavvula. Kyali kirowoozebwa nti singa abaana bayisibwa mu ngeri eyo kyandibayambye okukula nga bekkiririzaamu oba nga tebeenyooma. Naye biki ebivuddemu? Ekitabo ekiyitibwa Generation Me kigamba nti: “Mu kifo ky’okuyamba abaana, ekyo kireetedde abaana okubeera nga beetwala okuba ab’ekitalo.”\nAbaana bangi abatenderezebwa ne mu bintu ebitaliimu, bwe bakula, bayisibwa bubi bwe banenyezebwako, ebintu bwe bitagenda nga bwe babadde basuubira, oba bwe babaako kye balemereddwa okutuukiriza. Olw’okuba baba baakuzibwa nga beerowoozaako bokka, kibazibuwalira okukola emikwano egiwangaala. N’ekivaamu bangi ku bo bafuna obulwadde obw’okwennyamira.\nEkiyamba abaana okukula nga tebeenyooma, si kwe kubatendereza buli kaseera, wabula kwe kubayamba okuyiga okukola ebintu obulungi. Ekyo okusobola okukikola tebalina kukoma bukomi ku kwekkiririzaamu. Naye balina okuyiga okukola ebintu ebitali bimu, n’okwongera okukuguka mu ngeri gye babikolamu. (Engero 22:29) Balina n’okuyiga okufaayo ku balala. (1 Abakkolinso 10:24) Ebyo byonna byetaagisa obwetoowaze.\nMutendereze nga ddala kyetaagisa. Omwana wo bw’ayita obulungi ebigezo, mwebaze. Naye bw’akola obubi, toyanguyiriza kunenya musomesa. Ekyo tekijja kuyamba mwana wo kuyiga kuba mwetoowaze. Mu kifo ky’ekyo, muyambe okumanya ebinaamuyamba okukola obulungi ku mulundi omulala. Mutendereze nga ddala kyetaagisa.\nBwe kiba kyetaagisa muwabule. Ekyo tekitegeeza nti olina okunenya omwana wo mu buli nsobi gy’akola. (Abakkolosaayi 3:21) Naye bw’akola ensozi ez’amaanyi olina okumuwabula. Ekyo era ky’osaanidde okukola singa okiraba nti omwana wo alina endowooza embi. Bw’otomuwabula, endowooza ezo ziyinza okwongera okusimba amakanda mu mutima gwe.\nNg’ekyokulabirako, watya singa omwana wo atandika okwewaana. Bw’otomuwabula, kiyinza okumuviirako okufuna amalala n’atuuka n’okwetwala nti asukkulumye ku balala. N’olwekyo omwana wo oba weetaaga okumuyamba okukiraba nti okwewaana si kulungi era nti kuyinza n’okumuviirako okuswala. (Engero 27:2) Era muyambe okukiraba nti omuntu alina endowooza ennuŋŋamu talina kubeera awo nga yeewaana olw’ebyo by’akola. Bw’omuwabula mu ngeri ey’okwagala kimuyamba okuba omwetoowaze ate mu kiseera kye kimu n’aba nga teyeenyooma.—Amagezi okuva mu Bayibuli: Matayo 23:12.\nYamba omwana wo okutunuulira obulamu nga bwe buli ddala. Bw’owa omwana buli kimu ky’akusaba, kiyinza okumuleetera okulowooza nti ateekeddwa okufuna buli ky’ayagala. N’olwekyo, singa omwana wo akusaba ekintu ky’otosobola kugula, munnyonnyole ensonga lwaki kya magezi omuntu okumanya ensawo ye w’ekoma. Bwe kiba nga kikwetaagisa okusazaamu enteekateeka ez’okwesanyusaamu ze muba mwakola, munnyonnyole nti oluusi ebintu biyinza obutagenda nga bwe tubadde twagala era munnyonnyole engeri gy’ayinza okwaŋŋangamu embeera eyo. Mu kifo ky’okutaliza abaana bo baleme kwolekagana na mbeera yonna nzibu, bayambe okwetegekera ebizibu bye bajja okwolekagana nabyo nga bakuze.—Amagezi okuva mu Bayibuli: Engero 29:21.\nMukubirize okugaba. Yamba omwana wo okukimanya nti “okugaba kulimu essanyu okusinga okuweebwa.” (Ebikolwa 20:35) Ekyo oyinza otya okukikola? Ng’oli wamu n’omwana wo muyinza okuwandiika olukalala lw’abantu abeetaaga obuyambi, gamba ng’abo abeetaaga okuyambibwako mu kugula ebintu, mu by’entambula, oba mu kuddaabiriza ebintu byabwe. Bw’oba ogenda okuyamba abamu ku bantu abo, genda n’omwana wo. Leka omwana wo akirabe nti ofuna essanyu lingi mu kuyamba abalala. Bw’okola bw’otyo, ojja kuba omuteereddewo ekyokulabirako ekirungi ekijja okumuyamba okuba omwetoowaze.—Amagezi okuva mu Bayibuli: Lukka 6:38.\n“Buli eyeegulumiza alitoowazibwa na buli eyeetoowaza aligulumizibwa.”—Matayo 23:12.\n“Omuweereza bwe bamuginya okuva mu buvubuka bwe, mu maaso eyo alifuuka omuntu atasiima.”—Engero 29:21.\nKITWALE NTI ABALALA BAKUSINGA\nBayibuli egamba nti: ‘Temukola kintu kyonna mu kuyomba, oba mu kwetwala ng’ab’ekitalo, wabula mukole ebintu byonna mu buwombeefu nga mukitwala nti abalala babasinga, era nga temufaayo ku byammwe byokka naye nga mufaayo ne ku by’abalala.’—Abafiripi 2:3, 4.\nOmwana akuzibwa ng’akolera ku magezi ago kimwanguyira okukiraba nti mu ngeri emu oba endala buli muntu alina ky’amusingako. Ekyo kimuyamba okubeera omwetoowaze n’okuba nga teyeefaako yekka ng’abantu abasinga obungi leero bwe bakola.\nOkukuza Abaana Obufumbo n’Amaka


Bukedde Online - Gwe nnasasula ewaabwe mmugabidde musiguze\nGwe nnasasula ewaabwe mmugabidde musiguze\nEngeri y'okwewala obusambattuko mu biseera bya Ssekukkulu\nBwe nabitegeera saamulabula wabula ne ntandika okumulinnya akagere. Olw’okuba landiroodi mukwano gwange, lumu yampita n’ambuuza oba ebyali bifa ewange nnali mbimanyi era ne mutegeeza baliraanwa bye baηηamba naye kwe kunkakasa.\nNZE Richard Tamale 26 nga mbeera Kibiri ku lwe Busaabala mwe mmaze emyaka esatu.\nNatandika okukwana omukyala gwe njogerako mu December wa 2015 ne ηηenda ne mu bazadde be mu butongole mu mwezi gwokubiri nga 22 mu 2016.\nNawerekerwako abantu ab’obuvunaanyizibwa okwali ne landiroodi wange abeera wano okumpi n’emizigo gyaffe, kojja wange omu, baganda bange babiri, mukwano gwange ne baliraanwa bange babiri.\nBazadde be babeera Kanaaba ku kyalo ekiddako okuva wano e Kibiri. Natwala ebintu ebiwera era kw’olwo lwe twavaayo ne kabiite wange ne tutandika okubeera ffembi.\nYalaga nti anjagala nga nange bwe mmwagala naye saamanya nti mpasizza mwenzi.\nOlw’okuba ndi muvuzi wa bodaboda ate omulimi, ntera okugenda mu kyalo e Masaka ne nsulayo.\nOlumu nga mugamba tugende ffena naye n’agaana nange nga mulekera eddembe lye ate nga yali takola. Mu mwezi gwokuna mu mwaka guno, natandika okuwulira eηηambo okuva mu baliraanwa bange nti mukazi wange alina omuvubuka gw’ayingiza mu nnyumba nga siriiwo.\nYansaba nsooke nsirike mbeekwatire nzekka era nange kye nnakola. Nga wayise akaseera, nagamba mukazi wange nga bwe nnali ηηenda e Masaka okulima naye saagenda nasigala mu Kampala nga nkola, mba ndi awo ku ssaawa nga 12:00 ez’akawungeezi landiroodi n’ankubira nzijje ewange ndabe.\nNakubira omu ku mikwano gyange ne musaba amperekereko. Bodaboda twagireka ku kkubo awaka ne tugendera ku bigere.\nBaliraanwa olwandaba nabo ne bakuηηaana mpola ne tuwera olwo ne nkonkona oluggi. Bwe yaggulawo, nnayingira buyingizi era omusajja ono namusanga yeegalaamirizza ku buliri bwange.\nNamukwata ne mmunyweza naye landiroodi n’ansaba nneme kubaako kye mbakola era ye yantaasa kuba nandibasse.\nTwabakwata ne tubatwala ku poliisi y’e Kibiri ng’omusajja bwe yeegayirira nti omukazi yali yamugamba talina musajja era ne mumugabira amuwase ne muwa n’ebintu bye byonna.\nBaabaggulako omusango ku fayiro nnamba SD REF:20/06/10/16 era n’omukazi ne mwesonyiwa. Kati ali ku ssimu yange annemeddeko musonyiwe akomewo afumbe. Kati mmukolere ki?\nMesach akaabira maama w'abaana adde awaka afumbe\nGundi vvaayo, simanyi wano oguzeewo ekibanja\nSsemaka akaaba lwa mukazi kunoba: Alumiriza Faaza okumuzaalamu abaana\nOkuloota ngâ€™okwata enswa kitegeeza ki?


Bukedde Online - Abooluganda lwange maama b’atandaga mu bulamu yabandaga afudde\nAbooluganda lwange maama b’atandaga mu bulamu yabandaga afudde\nROKO bakola n’okutunda enkokoto entuufu\nBakalidinaali beetemyemu ku kulonda Paapa...\nChristine Mirembe, 19, ow’e Mukono bwatyo bw’atandika okunyumya ku ngeri nnyina gye yamuyamba n’amulaga abeng’anda ze b’ataamulaga ng’akyali mulamu\nSSOSSOLYA bw’atafa atuuka ku lyengedde naye nange bwe nzijukira gye nvudde n’ebizibu bye mpiseemu ddala mu butufu atannafa teweevuma ggwanga.\nChristine Mirembe, 19, ow’e Mukono bwatyo bw’atandika okunyumya ku ngeri nnyina gye yamuyamba n’amulaga abeng’anda ze b’ataamulaga ng’akyali mulamu:\nMaama omugenzi Rose Nakyanzi yatuzaala abaana babiri nze ne muto wange Ntongo Catherine mu bataata ab’enjawulo n’atwabulira nga tukyali bato ddala kuba nze nalina emyaka munaana.\nYali 2008, maama we yafiira olwo muto wange n’agenda ne kitaawe, nze ne nsigala ewa kojja Deus Mulwana e Masaka.\nNg’oggyeeko kojja Mulwana, nabeera mu kyalo nga sirina muntu mulala yenna gwe mmanyi mu kika kyaffe.\nObulamu ewa kojja tebwali bwangu kuba yatandika okumpisa obubi, okunkuba buli kadde, okunnangira ebitategeerekeka, okwo kw’ossa okugaana okumpeerera mu ssomero.\nEkyo yalaba tekimumalira kwe kusalaawo okungoba awaka mmuviire ng’ende ewa kitange gwe nali simanyi wadde okuwulira omuntu yenna amwogerako ne nsalawo nti olukya nga ntambula wabula nga simanyi gye ndaga.\nNVA EWA KOJJA E MASAKA\nMu kiro ekyakeesa, kojja lw’angoba nafuna ekirooto nga waliwo omukyala ang’amba nti, Mwana wange lwaki osalawo mangu olinga kitaawo!\nOmugenzi Rose Nakyanzi.\nMu mboozi, namusaba antwale ewa kitange kwe kuntegeezza nti mwana wange bizibu wabula olwang’amba ekigambo ekyo we nazuukukira.\nSaakyusaamu mu kusalawo kwange kuba obulamu bwonna nali njagala nnyo okujja e Kampala era kasita kojja yalekera awo okumpeerera mu 2010 ne ntambulirawo ekiwejjowejjo Mengo.\nEno nali sirina gwe mmanyiiyo naye bwe nalaba abantu nga bavaamu bangi mu bbaasi gye nalimu nange kwe kusalawo okugifuluma.\nObudde nga buzibye nasoberwa nabuuza omuvubuka eyali asiika capati oba nga yalina omuntu yenna gwe yali amanyi nga yandyetaaze omukozi.\nYambuuza ebinkwatako ne mmutegeeza nga bwe nali simanyi gyendi ate nga ne gye navudde sijjukirayo ono yasalawo okunsuza era twatandika okubeera fenna okutuusa bwe yatandika okunnekkaanya kuba ye yali ayagala tufuuke mukyala na mwami ekintu kye nagaana.\nMukadde ako obwongo bwanneesiba ne ntandika okukaaba nga bwe nkoowola mmange anziruukirire kuba nali mu buzibu bunene.\nMba nneebase ne ndaba omukazi mu kirooto ng’andaga geeti emu nti nnyingire munda eky’ennaku omukyala saamulaba feesi.\nLumu tuba tugenda ne mukwano gwange Sandra Buwembo e Namirembe ne ndaba geeti gye nafuna mu kirooto.\nEnkoko nagikwata mumwa ne ng’enda ku geeti eno era omukyala gwe nasangayo gwe nabuuza oba alina gw’amanyi ayagala omukozi.\nOmukyala ono gwe nategeera oluvannyuma nga ye Zam Nagawa yantegeeza nga bw’atalina gw’amanyi ayagala mukozi mpozzi okugira nga mbeera naye.\nMAAMA ANZIJIRA OGUSOOKA\nNg’omuvubuka, natandika okwemakula n’abalenzi ekintu ekyanyiiza omukyala ono n’angamba nti bwe mba sisobola kwesonyiwa bulenzi nja kumuviira.\nKw’olwo lw’ang’amba okungoba mmange yajja mu kirooto era ku mulundi guno yanneeraga n’ang’amba nti, ‘Nze nnyoko Rose Nakyanzi okimanyi nti oli lubuto?\nNalwegaana wabula n’anziramu mu bukambwe nti, baaba wo mutegeeze ng’obudde bukyali, ekirala oyo omukyala y’ajja okukuyamba okukutuusa ku bantu bo, era ekintu ky’asinga obuteetaga, kwe kumulimba era tokigezangako.\nNg’obudde bukedde, baaba yakeera kung’amba nga bw’alina omukazi gwe yaloose ng’amugamba nga bwendi olubuto yabimbuuza era olwokuba nali ng’ambiddwa obuteegaana nakkiriza olubuto era ne mmubulira nnyini lwo.\nTeyangoba ne mbeerawo okutuusa lwe nazaala. Mmange teyakoma okwo yajjanga buli kadde ng’ambuulira ebintu eby’enjawulo era wano we yantegeereza nga bwe yanzaala mu musajja Omutanzania gwe yasisinkana ku nsalo ya Uganda ne Tanzania gye yali atundira engoye wabula n’amubulako nga tannanzaala.\nANZIJIRA OGWOKUBIRI N’ANDAGA ABEEWAFFE\nMaama yanzijira mu kirooto ne ndaba ng’antuuzizza mu nnimiro n’atandika okunombojjera ennaku y’ekikazi gye yayitamu ng’ali lubuto lwange yantegeeza nga bwe sirina kika kuba omusajja gwe yanzaalamu naye yali yafa wabula waliwo muganda we gwe yali yamugambako abeera e Busia wabula ng’ono mukambwe nnyo.\nYandagirira era n’ang’amba nti ssente nzisabe baaba ajja kuzimpa okwo kwe yagatta okundagirira ewa muganda we Sarah e Mukono mu Kigombya gwe yang’amba nti ajja kunnyaniriza ng’omwana we.\nNagenda e Busia era kitange namulaba ng’eno gye nava okudda e Mukono okunoonya maama Sarah.\nOlunaku olusooka saamulaba ne nzirayo ogwokubiri nabuuza omukyala gwe bayita Sarah kuba lye linnya lye nail mmanyi wabula era ng’omuntu aliko ekitali kituufu bwentyo nayambibwa ne ntuuka ewa maama ono eyannyaniriza mu ssanyu.\nNamunnyonnyola byonna era kati gye mbeera ne baaba simwerabiranga kuba ye yannyamba okuntuusa ku bantu bange.\nBAABA ZAM NAGAWA akolera e Juba ng’ono ye yasooka okubeera naye agamba: Waliwo omukazi eyanzijiranga mu birooto ng’andaga omwana omuto eyali yeetaaga obuyambi kuba n’omulundi gwe namulaba ku geeti ekiro ekyo nali nfunye ekirooto kye kimu nga kyekuusa ku mwana eyali abonaabona.\nSaafunanga kirooto kiri dayirekiti okuggyako omwana oyo bwe yafuna olubuto ng’ali wange era kino kyanneewuunyisa nnyo.\nMAAMA SARAH, Mirembe gy’abeera kati agamba: Bwe nalaba Mirembe mu luggya ng’atuuse, enviiri zanva ku mutwe ng’enda okulaba ng’amaziga ge saateegera kwe gaava gampitamu.\nNamwaniriza ng’abagenyi bwe baba wabula aba tannayogera kintu kyonna kwe kumuyita nti Tinah n’ayitaba.\nNawulira ng’omutima gutoowolokose kuba nali sikisuubira kuba twali tetumanyi muwala wa mukulu waffe gye yalaga nga tetulinaayo ssuubi lya kuddamu kumulaba.\nMwannyinaffe yali yatutegeeza ng’omwana bwe yabula. Mukulu wange yateranga okunzijira mu kirooto kyokka nga talina ky’ayogera naye okuva omwana bwe yatuuka takyajja.


Akulira Poliisi y'e Kakiri akwatiddwa ne mukazi we 4 minutes agoBalooya basabye ogwa Nebanda baguyingizeemu abajulizi Abange... 1 hour agoPoliisi ezinzeeko ofiisi za Monitor ne Red Pepper 1 hour agoKCCA enaddamu okuggya empooza ku ba takisi 1 hour ago'Amagye ga UPDF gayiibwe ku nnyanja okulwanyisa envuba embi' 1 hour agoSsemakookiro; Kabaka eyalagira buli maka okusimba emituba 1 hour agoBannamateeka boogedde ku kuggya mu Loodi Meeya obwesige 3 hours agoAbalombe bawemula, bakwata abakazi 7 hours agoEmbwa erumye abaana 2 e Nansana 7 hours agoOmusajja afiiridde mu loogi e Nakifuma 2 hours ago\nEbizuuse ku muwala w’e Juba agambibwa okufuuka omusotaJuba, Sudan | Jun 16, 2012\nOmuwala eyakwatibwa e Ghana ku by’okufuuka omusota.\nBya BASASI BAFFE JUBA, Sudan\nEBIZUUSE ku muwala Munnayuganda agambibwa okufuuka omusota e Juba, bitadde omusamize w’e South Sudan mu kattu, Poliisi bw’ekizudde nti y’asaasaanya emboozi eno alowoozese abantu nti alina amaanyi agasukkulumye ku banne, asobole okwefunira bakaasitooma.\nOmusawo w’ekinnansi Omuzambi y’anoonyezebwa abitebye oluvannyuma lwa poliisi y’e Malakia mu South Sudan okukung’aanya obujulizi obulaga nti y’aseesa mu bigambo ebisaasaanyizibwa nti yaloga omuwala Munnayuganda ayogerwako nti ye Stella n’amufuula omusota ng’amulanga kukuula musajja ow’eggwanga ly’Abadinka.\nEmboozi y’omuwala okufuuka omusota yatandika ku Lwakuna nga May 31, 2012 mu budde bw’amalya g’ebyemisana mu kabuga Malakia.\nAbantu baatandikirawo okukung’aana nga kigambibwa nti omu ku bawala eyali akwatiddwa ekitongole kya SSPS ng’ateeberezebwa okubba ssente z’Omudinka ng’aggaliddwa mu kaduukulu ka poliisi y’e Malakia, ye yali afuuse omusota.\nBakhita Radio ye yasooka okusoma eggulire lino ery’emirimu okusannyalala mu kabuga kano akali ku nkingizzi z’e Juba olw’ebigambibwa nti omusibe omuwala yali afuuse omusota.\nKyokka leediyo eno yassaako amaloboozi g’abakulira poliisi eno nga bakulirwa Justin Brinji nga bategeeza nti tewali musibe yenna afuuse musota nti era bakubye ‘paleedi’ y’abasibe bonna ne babayita linnya ku linnya nga bonna weebali era ne beekebejjebwa ne kikakasibwa nti balamu katebule era okumanya ebisingawo ku kino, genda ku mukutu gwa yintaneti www.bakhatiradio.com\nAbaali basaasaanya olugambo bwe baawulira kino ne babikyusaamu olwo ne batandika okutegeeza abantu nti ono teyabadde musibe wabula yaleeteddwa abooluganda lwe okuva mu Arua ng’abalemeredde ne bamuteeka ku poliisi y’e Malakia nti nga baagala ebayambe ebazuulire omusawo w’ekinnansi eyamuloga n’afuuka omusota.\nPOLIISI EGWA MU LUKWE\nOlugambo bwe lweyongedde okusaasaana, poliisi nayo n’etandika okunoonyereza era mu bimu ku by’ezudde mulimu bino:\nWaliwo ekkobaane n’abamu ku baserikale baayo abaakolagana n’omusawo w’ekinnansi okussaawo obusenge bubiri obuliraanye poliisi y’e Malakia mwe baabadde bayingiza abantu nti beerabire ku majjankunene gano era nga buli ayingirayo asasuzibwa Paawundi za Sudan 50.\nAbantu bano bwe baayingizibwanga mu busenge buno nga bababuuza oba balina amasimu agakwata ebifaananyi, nti babateereko ekifaananyi ky’omuwala nga babamatizza nti kyabulabe okumutuukako era ku masimu gano kwe baabateera ka vidiyo nga bakozesa kompyuta z’ekika kya Laptop ze baali batadde mu kasenge akookubiri, abantu mwe bataatuukanga.\nKa vidiyo ke baabateereddeko kayitibwa Half Snake Half Woman akaakolerwa mu Indonesia mu February 2010 era osobola okukafunira ku mukutu gwa www.youtube.com ku yintaneti. Guno si gwe mulundi ogusoose ka vidiyo kano okusasamaza abantu era mu Ghana kaakozesebwa Omusumba omufere Adelaide Ama nga September 7, 2010 e Tafo ku nkingizzi z’ekibuga\nKumasi bwe yategeeza nti omuwala Abena Agyeiwaa eyali avudde e Mampong n’ajja ku kkanisa okusabirwa, yali afuuse omusota ekyaviirako abantu okweyiwa ku kkanisa; kyokka poliisi bwe yanoonyereza n’ekwata omuwala ono n’attottola nti baali basibye ‘kiwaani’.\nEbifaananyi ebiragibwa ng’omuwala eyafuuka omusota. Waggulu ku kkono baali mu Nigeria ku kifaananyi kye kimu ekigambibwa nti ye muwala eyafuuka omusota.\nPoliisi y’e Malakia bwe yaggadde obusenge obubiri buno obwabadde bukozesebwa okufera abantu, olwo abafere kwe kutegeeza bonna abaabadde bajja okwerabira ku muwala eyafuuse omusota nti atwaliddwa emmotoka za UN nti era kati\nAbazungu bamukuumira mu nkambi yaabwe ey’e Yambio. Ekyaggumizza kino, kwe kubeera ng’emmotoka z’ebitongole by’obwannakyewa nnyingi omuli eza WHO, The World and I, zaagenda ku poliisi okuzuula ekituufu ekyali kiviiriddeko abantu okukung’aana kyokka bwe zitaasangawo kintu kya maanyi kwe kweddirayo, olwo abafere ne bategeeza abantu nti ze zitutte omulwadde.\nBambega ba poliisi bazudde nti omusawo w’ekinnansi ali mu lukwe luno ali ku kyalo Masia mu Western Equatorial State ng’ava mu ggwanga ly’Abazambi, Abasudani lye batya ennyo nti mukuloga lyekansa, era liri mu ttuluba lyerimu abantu wano lye balabiramu Abaziba ate abalala bagamba nti Omusawo ono Munnayuganda eyagenda okwekolera ensimbi ne yeeyita ava ku ggwanga Abasudan lye batya.\nOmusamize ono akola ku balwadde nga yeeyambisa emisota nti era okufuna ekirowoozo kino, abafere ababeera ennyo ku yintaneti baamaze kumutuukirira ne bamuwa ekirowoozo era ne bamulaga ka vidiyo kano n’akkiriza okukolagana nabo, olwo bbo bafunemu ssente ez’amangu ate ye afune bakaasitooma. Mu March w’omwaka guno, omusawo ono yeekubisa mu mpapula z’amawulire okuli oluyitibwa Gurtong ng’agamba nti yakutte omubbi eyali anyaze edduuka ng’akozesa omusota gwe yamusindikira era ku ggulire lino, abafere kwe baamulabidde ne bamutwalira ddiiru. Abantu mu Juba bangi bakkiririza mu maanyi g’eddogo ate ng’obubbi nabwo bungi era bangi mu baakung’aanye obwedda bababuuza omusawo eyakoze ekyafaayo kino nga babalagirira ku kyalo Masia nti babuuze omusawo ajjanjabisa omusota!\nEmbeera mwe byeyolekera\nEmbeera efaananako bweti etera okujja mu biseera ebizibu omuli obwavu obususse, entalo n’endwadde ezitategeerekeka. Wano mu Uganda nawo ebintu ebifaananko bwe biti bizze bibaawo. Waliwo enfudu eyayogerwako ennyo mu biseera bya Idi Amin kyokka teri muntu n’omu yavaayo n’agamba nti yagirabako.\nKu mulembe gwa Obote waaliwo Embalasaasa eyayogerwako ng’eyaluma Obote nti era yali ajja kufa mu nnaku mbale bubazi kyokka Obote afudde luno jjo ly’abalamu. Waaliwo mu Kampala abantu lwe baatambuza olugambo nti e Katwe waliyo omutwe gw’omuntu ogwogera, kyokka oluvannyuma poliisi yabakwata n’ezuula nga baali bateeka ka tteepu mu kiwaawo kye baazimba ne kifaanana ng’omutwe gw’omuntu baavunaanibwa omusango gw’okufuna ssente mu lukujjukujju n’okubuzaabuza abantu.\nWaliwo ekiseera olugambo lw’akazimu we lwacaakira nti bwe kakuyita ekiro n’oyitaba ab’awaka bonna bafa era nga bwe mweggalira temugeza ne mufuluma, ng’okukaziyiza okutuuka ewuwo oteeka omusalaaba ku kkubo erikyama. Kigambibwa nti luno lwali lukujjukujju lw’abayeekera abaayagalanga obutalabibwa.\nAkulira abasawo b’ekinnansi, Maama Fina, ng’amanyage ye Sylvia Namutebi yategeezezza nti omuntu tayinza kufuuka musota mu ngeri eyo.\nYatangaazizza nti ebiragibwa bikolebwa bamafiya n’abazannyi ba firimu nga bwe mubiraba mu firimu z’ekinigeria nga bakozesa kompyuta okusanyusa oba okutiisa abalabi nti kyokka n’omusawo ow’ebicupili oba omuntu omulala eyeenoonyeza ebibye asobola okukozesa ebifaananyi bino ebikoleddwa kompyuta okukwata abalala obujega.\nAte akulira ebyobujjanjabi mu Doctors Medical Centre , Bulenga -Ggogonya Dr Conel Oziraye yategeezezza nti eby’omuntu okufuuka omusota mu ssaayansi si bituufu nti kubanga obusimo obukola omuntu bwawufu ku bw’omusota n’olwekyo tekisoboka.Yannyonnyodde nti ekibooziboozi ekyengeri eno kyongera okulaga bwekiri ekyekiwaani.


'Nze nnasooka okusitula Omulangira Mutebi nga baakamuzaala'\nOMUMBEJJA Beatrice Juliana Muggale Kisingiri 95, ye mwana wa Ssekabaka Daudi Chwa II asigaddewo ku nsi. Yazaalibwa July 31, 1929.\nOno era ye ssenga wa Kabaka Ronald Mutebi II. Agamba nti yaliwo nga Kabaka azaalibwa mu ddwaaliro e Mulago nti era ye yasooka okukwata ku Mulangira Mutebi nga yaakatonnya mu nsi.\nOLUNAKU LUNO ALWOGERAKO BW’ATI:\nKitange ye Ssekabaka Daudi Chwa II, ate maama ye Sarah Naka¬solya nga yatuzaala abaana bataano ewa kitaffe, naye bonna baazaama. Nnazaalirwa Kanyanya ewa Nabikande Baagalayaze.\nNakulira mu Lubiri e Mmengo ne baganda bange bonna era kitaffe yatwagala nnyo. Mu Lubiri, twali abaana bangi, kubanga ffenna kitaffe yatukuliza wamu.\nKabaka ne ssengaawe Beatrice Muggale.\nNatwalibwa e Gayaza okusoma kubanga kitaffe yayagala nnyo essomero lino, n’essomero lya Stella Maris Nsuube. Eno Abambejja abasinga gye baasomeranga n’abaana b’abaami, kyokka bo Abalangira yabatwalanga mu King's College Budo ne St. Henry’s Kitovu.\nE Gayaza, Abazungu abaatusomesanga nga tebatutiitiibya kubanga twasomanga n’abaana abalala, kyokka nga tosobola kwawulamu nti ono Mumbejja, ffenna nga batuyisa kimu.\nWaalingayo akasenge ke twayitanga ekkomera gye baasibiranga abaana abaabeeranga bakoze eddalu ng'omalamu wiiki nnamba!\nEno nga gye bakuleetera emmere, kyokka nga gwe basibiddeyo agenda mu kibiina n’asoma, oluvannyuma n’adda mu kasenge ke yekka bw’ati, naye w'aviirayo ng'akitegeddemu era bangi beewalanga nnyo okusobya nga batya akasenge.\nMu kasenge kano nange nzijukira bansibiramu, kyokka sijjukira kye nnali nkoze.\nBwe nnamalako Gayaza mu S3 baatusaba buli omu okulondawo ky'ayagala okusoma, nze nnasaba kusoma busawo.\nKyokka nnasanga obuzibu bunene, kubanga nnawakanyizibwa nnyo, nga bang’amba nti, Omumbejja asoma atya obusawo! Bamulaba batya ng’anyiga ebiwundu, oba okuzaalisa? Kyokka nze nnalemerako.\nWabula mukulu wange mu budde obwo yali afuuse Kabaka Muteesa II ono yampagira okusoma obusawo, era ye yayagala ng’ende e Bungereza gye mba mbusomera kubanga era waaliwo n’Omuzungu Margaret Bond naye yali ayagala ng’ende e Bungereza, kyokka nze nnasalawo kubusomera wano e Namirembe.\nObusawo nnabusoma era ne nkuguka mu bwannansi n’obuzaalisa. Nzijukira waliwo Omu¬zungu eyatutendekanga ng’ava Mulago ng’ayitibwa Homes.\nOno yatusindikanga mu bitundu by’eggwanga eby’enjawulo buli muntu n’azaalisa abakyala nga 10 mu kwegezaamu era bwe yalaba nga nkuguse ne bampa ebbaluwa ne ntandika okuzaalisa mu ddwaaliro e Mengo.\nNsooka okulaba ku mulangira Mutebi nga yaakazalibwa e Mulago. Mu lulyo Olulangira nze nnasooka okulaba Omulangira Mutebi nga yaakazaalibwa.\nNali ng’enze e Mulago okulaba muganda wange Omumbejja Ndagire eyali agenda okuzaala, kubanga yali ampise mbeewo ng’azaala anti yali akimanyi nti mmanyi eby’ekisawo.\nKyokka nnatuuka buyise olw'emirimu gye nnaliko, ng’enda okutuuka ng’Omumbejja amaze okuzaala eby'embi ng’omwana afudde!\nEnnaku yajula okunzita, naye mba nfuluma bwe nti, abasawo abazaalisa e Mulago ne bampita nti, “Mumbejja, ozze kulaba Sarah Kabejja azadde omwana?”\nNnayanguwa okugenda gy'ali era nnasanga yaakakasuula bw’ati. Omwana yali munene ddala, era maama we yali akooye anti baalongoosa mulongoose. Ennaku yonna gye nnali nnina yanzigwako ate ne nfuna essanyu eppya eppitirivu mu ddakiika eyo. Ebya Katonda bizibu!\nMu ddwaaliro Kabejja yalwayo akabanga nga bamujjanjaba era bwe yasiibulwa yaliko ekifo ekyekusifu we yagenda. Oluvannyuma nnaddamu okulaba Omulangira Mutebi ng’asuumuse mu Lubiri anti nnagendangayo nnyo okubalabako.\nKyokka ffe twabanga tunyumya n’abakulu, bo nga bazannya ye ne mukulu we Dorothy Nassolo, Sarah Kagere n’abalala nga bazannya wabula ye Mutebi yayagalanga nnyo okusamba akapiira.\nENTANDA GYE MMUSIBIRIRA\nNsaba mutabani wange ono Kabaka Mutebi asabe Katonda amwongere okugenda mu maaso okukulembera obulungi Obuganda, akumeekume Abaganda babe bumu ebbanga lyonna ate nga beerufu mu byonna.\nYeekwase nnyo Katonda nga jjaajjaawe Muteesa I eyayita abasomi ne baleeta eddiini naye anywerere ku ddiini.\n‘Nze nnasooka okusitula Omulangira Mutebi nga baakamuzaala’


Obwa Kabaka buvuddeyo okulwanyisa okukukusa abaana - Radio Simba, The Best Luganda Station in the World !\nObwa Kabaka buvuddeyo okulwanyisa okukukusa abaana\nEkitongole kya Dwelling Places nga kiri wamu n’obwakabaka bwa Buganda kinnyikizza kaweefube w’okulwanyisa okukukusa abaana wamu n’okulaba nga bakuumibwa bulungi.\nKu mulundi guno kaweefube ono bamuyisizza mu baami b’amasaza olwokuba nga balina obusobozi okutuuka ku bantu okubategeeza akabi akali mu kutwala omwana ebweru akube ekyeyo nga ayita mu makubo agatali malambulukufu.\nMinisita w’eby’enkulaakulana y’abantu, ebyenjigiriza, eby’obulamu, n’ensonga za woofiisi ya Nnabagereka, Dr. Prosperous Nankindu, bwabadde aggulawo omusomo ku kukuuma abaana n’okukomya okukukusa abaana mu Masaza ga Buganda, ogwategekeddwa okubangula abaami b’amasaza n’abamyuka baabwe, asabye abaami b’amasaza bagende banoonyereze bazuule amakubo mu Masaza gaabwe agayitibwamu okukukusa abaana, basuule enkessi bamanye abantu abakukusa abaana. Agasseeko nti abaami b’amasaza balina eddoboozi ddene mu bitundu byebakulembera era bakozese eddoboozi lino okwogera ku nsonga z’abaana.\nakubye nnyina oluku namutta\nOkusinziira ku Owekitiibwa Nankindu, “okunoonyereza kulaga nti abaganda ffe tusinza abaana ku nguudo mu kampala, ffetusinza abaana abali ku byeyo ebitali birambike, era ffetusinza abaana abali mu kwetunda”. Mukwatagane nabebyokwerinda tutaase omwana wa buganda okwonooneka.\nPrevious Poliisi e Iganga ekutte omu ku bavubuka abamenya amayumba\nNext Abakungu mu Bbanka Enkulu bakwatiddwa\nSejjusa kweyerusa, oba mmwe mulinda ki – Bad Black


Bukedde Online - Enkuba y'amataba ebbomodde ekkubo entambula n'esannyalala e Buloba - Nsangi\nBaleese yunifoomu z'abakozi ba kkooti okubalemesa okulya enguzi...\nAtalina lukusa lwa kusima musenyu waakuliwa Kawumbi -Gavumenti...\nAba Yellow Power beemulugunya olwa NRM obutafaayo nga batuusibwako...\nSsente z'okuzimba omwala gwa Nalukolongo zizzeeyo mu Bbanka...\nOmukazi ne bba batulugunyizza omwana n'agongobala\nEKKUBO eriva e Buloba okugenda e Nsangi eryafiiriddemu omuntu liggaddwa, abeebigere ne piki okuyitawo olina kusooka kusasula 2000 ez’okukwebagajja.\nBya KIZITO MUSOKE ne JOANITA NANGONZI\nEKKUBO eriva e Buloba okugenda e Nsangi eryafiiriddemu omuntu liggaddwa, abeebigere ne piki okuyitawo olina kusooka kusasula 2000 ez'okukwebagajja.\nEmbeera y'ekkubo lino yayonooneka ku Lwokusatu ekiro nga October 09,2019 emmotoka ekika kya ISUZU eyali etisse abasuubuzi b'ebibala nga bagenda e Nsangi bwe yagwa mu kinnya ekyali kibomose mu kkubo wakati.\nAbasuubuzi bonna baagwa mu mazzi, era omuwala Jamirah Nakamya 19, n'afiiramu. Omulambo gwa Nakamya gwasooka kubula, oluvannyuma ne gulabika nga wayise ennaku ssatu.\nAbdu Ssenkumba ssentebe wa L.C owa Buloba yagambye nti bwe baafuna entiisa baasalawo okuzibira ddala ekkubo lyonna kuba kyali kyeraze nti lyabulabe. Awaali wabomose baasalawo okugaziyaawo kuba abalala baali basobola okufunirawo obuzibu nga tebategedde.\nMu kiseera kino tewakyali mmotoka yonna esala era emmotoka zirina kuyita Busega ewala okusobola okugwa ku lye Masaka.\nOw'ebigere okuyitawo balina olina kusooka kusasula bakanyama 2,000 olwo ne bakwebagajja. Piki ezitatisse bintu nazo zimala kusasula 2000 okugisitula obutayingiramu mazzi.\nAb'ebidduka abajja nga tebamanyi kyaguddewo olutuuka ku mugga gwa Mayanja ogwabomose we bakoma ne baddayo gye bava. Embeera eno ekosezza nnyo abatambuze kuba ekkubo lino libadde likutula mangu ku bantu abava ku lwe Masaka okugenda ku lwe Mityana n'okudda.\nAte ye Tonny Ssenkungu, sipiika w'eggombolola ya Mumyuka-Wakiso yagambye nti oluvannyuma lw'emmotoka okugwa baakwatagana ng'abakulembeze mu kitundu ne bawandiikira disitulikiti y'e Wakiso kuba be bavunaanyizibwa ku kkubo lino. Ekigoma kye kyasooka okubomoka.\nBetty Naluyima amyuka ssentebe wa disitulikiti ye Wakiso yagambye nti eky'okuggala oluguudo be baakisazeewo nga disitulikiti okusobola okutangira obuzibu obulala okugwawo.\nEkkubo lino yagambye nti mu kiseera kino minisitul y'ebyenguudo y'erivunanyizibwako oluvannyuma lw'okulitwala ng'agamu agagenda okweyambisibwa okukendeeza akalippagano k'ebidduka ku luguudo lwe Masaka ne Mityana.\nNga disitulikiti baawandiikidde minisitule ne babategeeza akabenje akaaguddewo awamu ne ky'okuggala oluguudo. Mu kiseera kino tebannaba kufuna kuddibwamu ate nga baasangiddwa nga tebalina busobozi butindira waabomose mu kiseera kino.\nOmwogezi w'ekitongole kya UNRA ekivunanyizibwa ku nguudo za gavumenti, Mark Ssali yagambye nti bakola ekisoboka okulaba nga bamalawo obuzibu obuliwo ekkubo liddemu okuyitamu abantu kuba bangi abanyigirizibwa.\nTAATA W'EYAFUDDE SI MUMATIVU\nAbud Majidu Shyakul ow'e Kittula Namayumba azaala Jamirah Nakamya Nalweyiso eyafiiridde mu kabenje akaavudde ku kkubo eryabomose yagambye nti awulira ennaku okuba nga muwalawe yafudde mu nfa bwetyo.\nYagambye nti bweyayogera n'abaali ku mmotoka eyagwa baamutegeeza nti Nakamya yasooka kubeera ng'avaamu, kyokka endagala ezaali ku mmotoka ne zimugwira n'akka mu mazzi agaali ganjadde n'abulirayo.\nYasabye Gavumenti okumuliyirira olw'omwanawe kuba okufa kwe kwavudde ku gavumenti butadaabiriza luguudo.\nOmulambo baaguzuula oluvannyuma lw'ennaku ssatu ng'omuvubi eyagulaba baamusasula 1,200,000. Omugenzi abadde abeera Kasenge nga si mufumbo era teyalese mwana yenna. Yaziikiddwa ku kyalo Matte-Nabiteete ku luguudo lwe Hoima ku Ssande nga October 13, 2019.\nBamuwadde amafuta avuge ez'empaka\nPoliisi egaanyi Balimwezo okuggulawo omusango\nNnabbubi abagobye mu maka gaabwe\nEnkaayana z'ettaka zitabudde Abakozi mu lufula y'okukalerwe\nEnnyama yâ€™emirengo egobye obwavu mu bakazi bâ€™oku Kaleerwe\nAtalina lukusa lwa kusima m...\nGavumenti ng'eyita mu Minisitule y'ebyobugagga eby'omu ttaka ereese ebbago ly'etteeka erinaalung'amya bonna abasima...\nAba Yellow Power beemulugun...\nABAVUBUKA b'ekisinde kya Yellow Power mu kibiina kya NRM, bavuddeyo ne bakukkulumira bakama baabwe obutafaayo...\nSsente z'okuzimba omwala gw...\nSsente z'okuzimba omwala gwa Nalukolongo Channel zatwaliddwa bbanka y'ensi yonna, olw'okumala ebbanga eddene nga...\nAzadde omwana n'amusuula mu...\nAbatuuze mu bitundu by'e Kawaala mu Central zooni baguddemu ekyekango oluvannyuma lw'omuwala okuzaala omwana ...


Sigenda kudda mu kakiiko ka Bamugemereire, Dr. Buwule Kasasa - Watchdog Uganda\nDR. Muhammad Buwule Kasasa attunka ne Famire ya Ssekabaka Edward Muteesa II ku bwananyini bwe ttaka eliweza mayilo ennamba ku mutala Mutungo ku nkingizzi z’aKampala aweze nga bwatagenda kudda mu kakiiko k’omulamuzi Catherine Bamugemereire akanonyereza ku mivuyo egy’etobese mu ttaka, nga agamba nti bano bajja kutataaganya omusango gwe oguli mu kkooti enkulu.\nOmulangira David Kintu Wassajja omu ku baana ba Muteesa ne Tereza Sserwadda omu ku batudde ku ttaka lino bawawabira Kasasa mu kakiiko k’omulamuzi Bamugemereire nga bagamba nti tabangako nannyini ttaka lye Mutungo.\nOno abadde yaddamu okuyitibwa okuddayo mu kakiiko kano okunyonyola ku ngeri gye yafunamu ettaka lino oluvanyuma lw’abakulira akaiiko obutaba bamativu ku biwandiiko bye yabawa.\nNga ayita mu ba Puliida be aba S.K Kiiza and Compony Advocates Kasasa ategezezza nti tagenda kuddayo mu kakiiko kano kubanga abaddeyo kko emirundi egiwerako era nabawa n’oludda lwe kyagamba nti ekyo alowooza nti kibamala okukola okunonyereza kwabwe era ne bavaayo ne alipoota eyenkomeredde.\n“Omuntu waffe atawanyiziddwa ebbanga ddene kyokka nga alina omusango omulala mu kooti enkulu ogugenda mu maaso ffe kino tukirabanga kwagaala kutulemesa” Omu ku baPuliida ba Kasasa bwe yagambye.\nOkusinziira ku kiwanddiko ekiyita Kasasa mu kakiiko eky’afulumizibwa nga 3 omwezi guno kilaga nti alina okulabikako mu kkooti n’ebiwandiiko byonna ebikwata ku ttaka lye Mutungo, mu musango ogwamuwawabirwa abatuuze abali ku ttaka eryo.\nMu bbaluwa Kasasa gye yawandikira omuwandiisi wa Pulezidenti saako ne Ssabalamuzi we Ggwanga yalaga nti akakiiko tekalina buyinza kusalawo ku ani nanyini ttaka oba atali, nti era yabawa n’ebiwandiiko byonna bye baali beetaaga okukola okunonyereza kwabwe, naategeeza nti bwe banaddamu okumuyita tajja kugaana kweyanjula gye bali.\nOmuwandiisi wa kakiiko ke ttaka Dr. Douglas Singiza yakakasizza okufuna abbaluwa ya Dr. Kakasa nagamba nti bagenda kugikozesa nga obujulizi okusalawo ku musango guno wiiki ejja.\nGavumenti yasasula Dr. Kasasa obuwumbi 8 okusobola okutebenkeza abatuuze abaliriko.


Jojo mukazi wange alina n’abaana 3’\nAbayizi ku ttendekero ly'ebyemikono e Lugogo beekalakaasizza 10 hours agoKCCA eyimirizza bbaasi za UTODA okusaabaza abantu 12 hours agoMusumba ne banne babatadde 12 hours agoKazinda kkooti emusingisizza emisango 29: Ekibonerezo kimusa... 13 hours agoAbabaka abakazi bawagidde abasawo abasajja okusigala ku gw'o... 14 hours ago‘Lwaki batusengula mu ppaaka y’e Nateete nga twasasula obuka... 13 hours agoAKAYOZI: Kamaanya yakiwerako nabo ne beetundako ekiggwa 13 hours agoOgwa Kazinda gusalwa leero 14 hours agoBizinensi ezitunda ezinaakuyisa mu bajeti empya 13 hours agoOno emiziki agitabula ne maama w’abaana 13 hours ago\nJojo mukazi wange alina n’abaana 3’Kampala | Jun 27, 2012\nSwaibu ne Jojo nga banyumirwa obulamu gye buvuddeko.\nOLUVANNYUMA lw’okufulumya ekifaananyi kino (ku kkono) ku Lwokusatu oluwedde, twafunye essimu okuva ew’omusajja n’atweyanjulira nti ye Swaibu omusuubuzi w’omu Kikuubo. Yatugambye nti mwana muwala ono Jojo Gaston mukazi we era amulinamu n’abaana basatu. Mu ggulire lye limu, twabadde twebuuza oba Jojo alina enkolagana ey’enjawulo ne Nince Henry era Swaibu kwe kuvaayo n’ategeeza nti eno nnamba ye.\nTwakubidde ne Jojo essimu n’atugamba nti Swaibu kituufu amulinamu abaana abo kyokka yadde baagalana, tebabeera bombi. Jojo, omuyimbi era omuzannyi wa fi rimu, agamba akyabeera mu bazadde be e Buziga.


Bukedde Online - Omutendesi wa Nkumba atabuse ku bigambibwa okubeera enkwe mu liigi ya Pepesi\nOmutendesi wa Nkumba atabuse ku bigambibwa okubeera enkwe mu liigi ya Pepesi\nEmpaka za ttena w'ekyoya zitandise leero...\nAbakungu ba URA basattira lwa Nkata kusuulawo...\nMu University League\nNkumba 3-0 K.U\nOMUTENDESI wa Kampala University Titi Kamala ayombye olw’enkwe eziri mu Pepsi University League, Nkumba bwe yabadde emenya Likodi y’obutawangula K.U okuva 2015.\nKu lwokubiri Nkumba yeesasuzza K.U ggoolo 3-1 nga yeggyako ekikwa ky’obutabawangula okuva mu sizoni ya 2015 bwe baali mu kibinja ekimu K.U neebawangula ggoolo 1-0 ate ne beegwako ku Fayinolo ya sizoni y’emu era K.U newangula 3-2.\nBakira omupiira gugenda mu maaso ng’omutendesi wa K.U Titi Kamala ayomba obutonotono bwe yeesooza olw’abategesi ba Liigi eno okwekobaana ne Nkumba ne bagiwa abaali abayizi baabwe okulamula emipiira gyabwe ne bamaliriza nga basalirizza ttiimu Nkumba gy’ebeera ezannya nayo.\nOmupiira bwe gwawedde Kamala n’alya obuwuka olw’eyabadde omuwuubi w’akatambaala Fred Musota gw’alumiriza obwedda okubasaliriza ng’anoonyeza Nkumba ggoolo olw’okuba yali muyizi wa Yunivasite eno gye buvuddeko ekintu Kamala kye yagambye nti kittattanye omutindo gwa Liigi.\n“Musota yalamula omupiira gwa Nkumba ng’ekola amaliri ga 0-0 ne St.Lawrence sizoni eno era yasaliriza aba SLU,ne leero akoze kye kimu, lwaki baddira eyali omuyizi wa Yunivasite eno ne bamuwa okuyamba ku ddifiri okutusaliriza,? Kamala bwe yeekokkodde.\nFred Gwoto,Hassan Kivumbi ne Derrick Kiberu be baafunidde Nkumba obuwanguzi bwayo obusookedde ddala sizoni eno ate Johnson Eleper n’ateebera K.U nga kati bali mu kifo kya kubiri n’obubonero 4 emabega wa St.Lawrence University abakulembedde n’obubonero 7 mu kibinja B.\nOmutendesi Titi Kamala ali ku bunkenke\nOwa K.U awangudde eky'omutendesi asinze sizoni ewedde


Bukedde Online - Gavt. ezimbye pulayimale 54 mu myaka 2 - Minisita\nBy'okola okuyamba alina obulwadde bw'omusaayi ogutakwata\nBahati awabudde ku musolo gwa SACCO\nMinisita w’ebyenjigiriza n’emizannyo, Janet Museveni ng’omuwandiisi w’enkalakkalira mu minisitule eno Alex Kakooza ku Media Centre.\nMINISITA w’ebyenjigiriza n’emizannyo, Janet Museveni yennyamidde olw’abantu abatafa ku masomero ga pulayimale aga Bonnabasome nga beekwasa nti ga Gavumenti y’eteekeddwa okugafaako. Yasinzidde ku Media Centre ng’alambulula ebintu ebikoleddwa minisitule gy’akulembera mu myaka ebiri egy’ekisanja kya NRM ekyatandika mu 2016. Muky. Museveni yagambye nti, abantu abamu beesuuliddeyo ddala ogwa nnaggamba nga n’ekitono kye bandyekoledde, bakirinza Gavumenti.\nYakubirizza abakulembeze ba Gavumenti ez’ebitundu okukunga abazadde okukyusa endowooza zaabwe ku kugulira abaana ebyetaago ng’ebitabo, ekkalaamu ne yunifoomu.\nYalaze nti ekizibu ky’abazadde abataagala kuwa baana byakulya nga bali ku ssomero kikyaliwo era kikosezza nnyo omutindo gw’abayizi. Muky. Museveni yagambye nti, minisitule esobodde okuzimba amasomero ga pulayimale 54, ebibiina ebisomerwamu 356, ebizimbe bya ofiisi 53, kaabuyonjo z’abayizi ez’omulembe 108, kaabuyonjo z’abasomesa 63, ennyumba z’abasomesa 9 n’okugabira amasomero ga pulayimale ttanka z’amazzi 54.\nEbitabo ebiyamba abayizi okuyiga ebiwera 318,131 ebyamasomo ag’enjawulo n’ebitabo ebiruh− hamya abasomesa ebiwera 39,000 bigabiddwa. Amasomero ga siniya 12 gaazimbibwa mu magombolola ag’enjawulo.\nNga minisitule ekolaganira n’ekitongole ekivunaanyizibwa ku biweerezebwa ku mpewo ekya UCC, basobodde okuwa amasomero agawera 70 ebyuma eby’omulembe ebibayamba okuyiga ssaayansi. Amatendekero g’ebyemikono agawera gafunye ebizimbe eby’omulembe okuli; Baamunanaika TC (Luweero), Kiruhura TC , Hoima School of Nursing, Ahmed Seguya TC (Kayunga), Kibatsi (Ntungamo), Tororo, Kalongo (Agago) n’amalala.\nYunivasite za Gavumenti eziwera mwenda ziddaabiriziddwa. SSENTE ZA PAADI TEZINNALABIKA Janat Museveni yagambye, nti wadde nga Pulezidenti Museveni yasuubiza okugulira abaana abawala abali mu masomero paadi, kyokka ssente zino tezinnaba kufunika era ne mu mwaka gw’ebyensimbi ogujja tezaateekeddwaamu. Kyokka ssente bwe zinaafunika bajja kuzifuna.\nEbyemizannyo byawagiddwa nga Gavumenti eteeka ssente mu ttiimu z’eggwanga, omulimu gw’okuzimba ekisaawe ky’e Kapchorwa gugenda mu maaso, n’okuwagira emirimu gy’ebibiina byemizannyo mu ggwanga.\nEkibiina ekiddukanya ebyemizannyo ekya National Council of Sports baakyongeza ssente okutuuka ku buwumbi 14 ez’okuyamba FUFA, Common Wealth Games, She Cranes n’ebibiina byemizannyo ebirala. Enkola y’okulambula amasomero eyongeddwaamu amaanyi era nga bajja kwongera okukikola ku masomero ku mitendera gyonna.\nMu manifesito ya NRM eya 2016, Pulezidenti Museveni yasuubizza okuzimba essomero lya pulayimale mu buli muluka, okuzimba siniya ya Gavumenti mu buli ggombolola n’ettendekero ly’ebyemikono buli konsitityuwensi.\nMu mwaka gw’ebyensimbi ogujja ogwa 2018/2019, Gavumenti esuubira okuzimba amasomero 100, okwongera emisaala gy’abasomesa aba minisitule n’okumaliriza emirimu gy’okuzimba egigenda mu maaso mu yunivasite za Gavumenti omunaana.\nAlex Kakooza, omuwandiisi ow’enkalakkalira owa minisitule y’ebyenjigiriza yagambye nti omwaka ogujja Gavumenti egenda kutandika okussa mu nkola ebisomesebwa ebipya (Curriculum). Waliwo amasomo agaggyiddwaawo okusobozesa abayizi okusoma ebintu ebitono ebibayamba obutereevu.\nDr. Joseph Muvawala, akulira ekitongole kya National Planning Authority yatenderezza minisitule y’ebyenjigiriza olw’okuzimba amasomero ga pulayimale gye gatabadde. Yalaze nti mu kiseera kino emiruka egitalina masomero mu ggwanga giri ebitundu 4 ku buli 100\nAgafa mu Uganda\nMuseveni asitukidde mu batta abakazi e Ntebe\nNnamukadde w'emyaka 100 yeewangulidde owa 30 n'akola ekyafaayo e Bukomansimbi\nEntiisa n'ekiyongobero bibuutikidde ekibuga Mityana\nEngeri obwamalaaya gye bweyubudde: Bangi bafunye bakayungirizi, abalala babukolera mu malya!\nOmusajja bw'atandika obuteesiga mukyala we ng'akabi kazze


Nnamwandu w’e Zalefaasi Yafuna Emikisa olw’Okwoleka Okukkiriza | Ogw’Okusoma\nBISOME MU Afrikaans Albanian Amharic Armenian Aymara Azerbaijani Azerbaijani (Cyrillic) Bengali Bicol Bislama Bulgarian Cambodian Catalan Cebuano Chichewa Chinese (Simplified) Chinese (Traditional) Chitonga Chitumbuka Cibemba Croatian Czech Danish Drehu Dutch Efik English Estonian Ewe Finnish French Ga Georgian German Greek Greenlandic Guarani Gujarati Gun Haitian Creole Hebrew Hiligaynon Hindi Hungarian Iban Icelandic Igbo Iloko Indonesian Italian Japanese Kannada Kazakh Kikaonde Kikuyu Kimbundu Kinyarwanda Kirghiz Kirundi Kongo Korean Kwangal Kwanyama Latvian Lingala Lithuanian Luganda Lunda Luo Luswayiri Luvale Luwalabu Macedonian Malagasy Malay Malayalam Maltese Marathi Maya Ndebele Ndonga Nepali Ngabere Norwegian Nyaneka Nzema Oromo Otetela Pangasinan Papiamento (Aruba) Persian Polish Portuguese Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swati Swedish Tagalog Tahitian Tajiki Tamil Tatar Telugu Thai Tigrinya Totonac Tshiluba Tsonga Turkish Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Wolaita Xhosa Yoruba Zapotec (Isthmus) Zulu\nNNAMWANDU omwavu agwa mu kifuba kya mutabani we omu yekka. Tayinza kukikkiriza nti mutabani we oyo abadde afudde azzeemu okuba omulamu. Omugenyi amukyalidde azuukizza mutabani we, era ekyo kimuleetedde essanyu lingi.\nEkyo kyaliwo emyaka nga 3,000 emabega era osobola okukisomako mu 1 Bassekabaka essuula 17. Omugenyi eyali akyalidde nnamwandu ye Eriya, nnabbi wa Katonda. Bayibuli tetubuulira linnya lya nnamwandu oyo, naye eraga nti yali abeera mu kabuga akayitibwa Zalefaasi. Okuzuukira kwa mutabani we kye kimu ku bintu ebyasinga okunyweza okukkiriza kwe. Waliwo ebintu bingi bye tuyigira ku ebyo bye tusoma ku nnamwandu oyo.\nERIYA AGENDA EWA NNAMWANDU EYALINA OKUKKIRIZA\nYakuwa yagamba nti waali wagenda kubaawo ekyeya ekiwanvu mu bwakabaka bwa Akabu, kabaka wa Isiraeri eyali omubi. Oluvannyuma lwa Eriya okulangirira ekyeya ekyo, Katonda yamukweka Kabaka Akabu aleme okumutuusaako akabi. Katonda yatumanga nnamuŋŋoona ne zitwalira Eriya emigaati n’ennyama. Oluvannyuma Yakuwa yagamba Eriya nti: “Golokoka ogende e Zalefaasi ekya Sidoni, obeere eyo: laba, [nja kulagira] omukazi nnamwandu ali eyo okukuliisanga.”—1 Bassek. 17:1-9.\nEriya bwe yatuuka e Zalefaasi, yasisinkana nnamwandu eyali omwavu ng’alonda enku. Ddala nnamwandu oyo ye yandiriisizza Eriya? Ekyo yandisobodde atya okukikola ng’ate mwavu? Ka kibe ki Eriya kye yalowooza mu kiseera ekyo, yatandika okunyumya ne nnamwandu oyo. Yamugamba nti: “Nkimira otuzzi mu kibya, nnywe.” Bwe yali agenda okumufunira amazzi anywe, Eriya yamugamba nti: “Nkwegayiridde, ndeetera akamere mu mukono gwo.” (1 Bassek. 17:10, 11) Nnamwandu oyo tekyamuzibuwalira kuwa Eriya mazzi, naye kyamuzibuwalira okumuwa emmere.\nNnamwandu yagamba Eriya nti: “Nga Mukama Katonda wo bw’ali omulamu, sirina mugaati, wabula olubatu lw’obutta mu ppipa n’otufuta mu kasumbi: era, laba, nsennya enku bbiri nnyingire nneefumbire nze n’omwana wange, tubulye tufe.” (1 Bassek. 17:12) Ebigambo ebyo biraga ki?\nNnamwandu oyo yakitegeera nti Eriya yali musajja atya Katonda. Ekyo kyeyolekera mu bigambo nnamwandu oyo bye yayogera. Yagamba nti: “Nga Mukama Katonda wo bw’ali omulamu.” Wadde nga nnamwandu oyo yali alina ky’amanyi ku Katonda w’Abaisiraeri, yali tannatandika kumutwala nga Katonda we. Yali abeera mu kabuga Zalefaasi, akaali okumpi n’ekibuga Sidoni ekya Foyiniikiya. Kirabika nti abantu abaali babeera mu kabuga Zalefaasi baali basinza Bbaali. Wadde kyali kityo, Yakuwa yali alina ekintu ekirungi ky’alabye mu nnamwandu oyo.\nWadde nga nnamwandu w’e Zalefaasi yali abeera mu bantu abasinza ebifaananyi, yayoleka okukkiriza okw’amaanyi. Yakuwa okutuma Eriya eri nnamwandu oyo, kyandiganyudde nnamwandu oyo era ne kiganyula ne Eriya. Ekyo kituyigiriza ki?\nAbantu bonna abaali babeera mu Zalefaasi tebaali babi. Yakuwa okusindika Eriya eri nnamwandu oyo kituyigiriza nti Yakuwa afaayo ku bantu ab’emitima emirungi abatannatandika kumuweereza. Mu butuufu, “mu buli ggwanga omuntu [atya Katonda] n’akola eby’obutuukirivu amukkiriza.”—Bik. 10:35.\nMu kitundu mw’obuulira mulimu abantu abalinga nnamwandu w’e Zalefaasi? Wadde ng’abantu abo bali mu madiini ag’obulimba, bayinza okuba nga baagala okuyiga amazima. Bayinza okuba nga bamanyi kitono ku Yakuwa oba nga tebalina kye bamumanyiiko ne kiba nti beetaaga okuyambibwa basobole okwegatta ku kusinza okw’amazima. Ofuba okunoonya abantu ng’abo era n’obayamba?\n‘SOOKA ONFUMBIRE AKAGAATI’\nLowooza ku ekyo Eriya kye yagamba nnamwandu okukola. Nnamwandu yali yaakagamba Eriya nti yali agenda kufumba akamere akatono akaali kasigaddewo, ye ne mutabani we bakalye oluvannyuma baffe. Naye Eriya yamugamba nti: “Totya; genda okole nga bw’oyogedde: naye sooka [onfumbire] akagaati, okaleete gye ndi, oluvannyuma weefumbire wekka n’omwana wo. Kubanga bw’atyo bw’ayogera Mukama Katonda wa Isiraeri nti Eppipa ey’obutta terikendeera so n’akasumbi k’amafuta tekaliggwaawo, okutuusa ku lunaku Mukama lw’alitonnyesa enkuba ku nsi.”—1 Bassek. 17:11-14.\nSinga ggwe wali mu mbeera eyo, wandikoze ki? Wandiwadde Eriya ku kamere ko akatono k’osigazzaawo? Kiki nnamwandu oyo kye yakola? Wadde nga yali tamanyi nnyo Yakuwa, yakola ekyo Eriya kye yamugamba okukola. Nnamwandu oyo yayoleka okukkiriza okw’amaanyi era n’asalawo mu ngeri ey’amagezi.\nOlw’okuba yakkiririza mu Yakuwa, Katonda wa Eriya, nnamwandu w’e Zalefaasi ne mutabani we baawonawo\nKatonda teyayabulira nnamwandu oyo eyali omwavu. Nga Eriya bwe yagamba, Yakuwa yalabirira Eriya, nnamwandu, ne mutabani we okutuusa ekyeya lwe kyaggwaako. Bayibuli egamba nti: “Eppipa ey’obutta teyakendeera so n’akasumbi k’amafuta tekaggwaawo ng’ekigambo kya Mukama bwe kyali kye yayogerera mu Eriya.” (1 Bassek. 17:16; 18:1) Singa nnamwandu oyo teyakola ekyo Eriya kye yamugamba okukola akamere ke ako kandiweddewo. Naye yayoleka okukkiriza, ne yeesiga Yakuwa, era n’asooka awa Eriya emmere.\nKye tuyigira ku kyokulabirako kya nnamwandu oyo kiri nti Katonda awa emikisa abo abooleka okukkiriza. Bw’onooyoleka okukkiriza ng’oli mu mbeera enzibu, Yakuwa ajja kukuyamba. Ajja kukulabirira, ajja kukukuuma, era nga Mukwano gwo, ajja kukuyamba okugumira ebizibu.—Kuv. 3:13-15.\nMu 1898, magazini ya Zion’s Watch Tower yagamba nti: “Mukama waffe okusobola okuwa nnamwandu emikisa ng’ayitira mu nnabbi Eriya nnamwandu oyo yali alina okwoleka okukkiriza, naye bw’atandyolese kukkiriza, oboolyawo Mukama waffe yandironzeeyo nnamwandu omulala. Bwe kityo bwe kiri ne ku ffe. Ebiseera ebimu, Mukama waffe aleka okukkiriza kwaffe ne kugezesebwa. Bwe twoleka okukkiriza nga tugezesebwa, atuwa emikisa mingi, naye bwe tutayoleka kukkiriza, emikisa egyo tetugifuna.”\nBwe twolekagana n’okugezesebwa, tusaanidde okunoonya obulagirizi okuva mu Byawandiikibwa ne mu bitabo ebikubibwa omuddu omwesigwa. Bwe tufuna obulagirizi obwo, tusaanidde okubukolerako wadde ng’oluusi ekyo kiyinza obutaba kyangu. Katonda ajja kutuwa emikisa singa tukolera ku bigambo bino: “Weesigenga Mukama n’omutima gwo gwonna. So teweesigamanga ku kutegeera kwo ggwe: mwatulenga mu makubo go gonna, kale anaaluŋŋamyanga olugendo lwo.”—Nge. 3:5, 6.\n‘WAJJA GYE NDI OKUTTA OMWANA WANGE?’\nWaliwo ekintu ekirala ekyali kigenda okugezesa okukkiriza kwa nnamwandu. Bayibuli egamba nti: “Oluvannyuma lw’ebyo omwana w’omukazi oyo nnyini nnyumba n’alwala; n’endwadde ye n’enyiikira bw’eti n’atabaamu nate na mukka.” Nga yeebuuza ekyali kiviiriddeko mutabani we oyo okufa, nnamwandu yagamba Eriya nti: “Nfaayo ki eri ggwe, ggwe omusajja wa Katonda? Wajja gye ndi okunjijukiza ekibi kyange n’okutta omwana wange!” (1 Bassek. 17:17, 18) Lwaki nnamwandu oyo yayogera ebigambo ebyo?\nKyandiba nti nnamwandu oyo alina ekibi kye yali yakola ekyali kiviirako omuntu we ow’omunda okumulumiriza? Oba kyandiba nti yali alowooza nti okufa kwa mutabani we kyali kibonerezo okuva eri Katonda, era nti Katonda yali akozesezza Eriya okutta omwana we? Ekyo Bayibuli tekyogerako, naye kye tumanyi kiri nti: Nnamwandu oyo teyanenya Katonda olw’ekyo ekyamutuukako.\nEriya ateekwa okuba nga yawulira bubi nnyo okulaba nga mutabani wa nnamwandu oyo afudde era n’okuba nti nnamwandu yali alowooza nti okufa kwa mutabani we kwali kuvudde ku ye. Oluvannyuma lw’okutwala omulambo gw’omulenzi mu kisenge ekya waggulu gye yasulanga, Eriya yakaabira Yakuwa ng’agamba nti: “Ai Mukama Katonda wange, oleese ekibi ne ku nnamwandu ansuza ng’otta omwana we?” Eriya teyayagala kufa kwa mutabani wa nnamwandu oyo kuleete kivume ku linnya lya Katonda. Bwe kityo, yeegayirira Yakuwa ng’agamba nti: “Ai Mukama Katonda wange, nkwegayiridde, obulamu bw’omwana ono bumuddemu nate.”—1 Bassek. 17:20, 21.\n“LABA, OMWANA WO MULAMU”\nYakuwa yawulira okusaba kwa Eriya. Nnamwandu oyo yali alabiridde nnabbi we era yali ayolese okukkiriza okw’amaanyi. Kiyinzika okuba nti Katonda yaleka obulwadde okutta mutabani wa nnamwandu oyo ng’akimanyi nti yali agenda kumuzuukiza. Okwo kwe kuzuukira okwasooka okwogerwako mu Byawandiikibwa, era kwandiyambye abantu bangi okufuna essuubi. Eriya bwe yasaba Yakuwa okuzuukiza omwana oyo, Yakuwa yawulira essaala ye era n’amuzuukiza. Lowooza ku ssanyu nnamwandu oyo lye yawulira Eriya bwe yamugamba nti: “Laba, omwana wo mulamu”! Nnamwandu yagamba Eriya nti: “Kaakano mmanyi ng’oli musajja wa Katonda, era ng’ekigambo kya [Yakuwa] mu kamwa ko ge mazima.”—1 Bassek. 17:22-24.\nEssuula 17 ey’ekitabo kya Bassekabaka Ekisooka tetubuulira bisingawo bikwata ku nnamwandu w’e Zalefaasi. Kyokka, okuva bwe kiri nti Yesu yamwogerako bulungi, kirabika we yafiira yali muweereza wa Yakuwa omwesigwa. (Luk. 4:25, 26) Ebyo ebikwata ku nnamwandu oyo biraga nti Katonda awa emikisa abo abakolera abaweereza be ebintu ebirungi. (Mat. 25:34-40) Era biraga nti Katonda alabirira abaweereza be abeesigwa, ne bwe baba mu mbeera enzibu ennyo. (Mat. 6:25-34) Ate era biraga nti Yakuwa asobola okuzuukiza abo abaafa. (Bik. 24:15) Mu butuufu, ebintu ebyo bituleetera okujjukira nnamwandu w’e Zalefaasi.


Bukedde Online - Lutaaya azudde ekyama mu mmere\nLutaaya azudde ekyama mu mmere\nOluyimba lwa ‘Sirwana’ luwadde Carol akaseko...\nSsegirinya bamukoledde akabaga k'amazaalibwa...\nEkirabo ky’emmere Lutaaya (mu katono) kye yakoze e Kansanga.\nOMUYIMBI Geoffrey Lutaaya nnannyini bandi ya Da Nu Eagles ng’ateekateeka okuvuganya ku ky’omubaka wa Kyotera mu 2021, ayongedde okunyweza ebyenfuna ye alyoke anoonye akalulu nga talina waasiwaasi wa ssente.\nLutaaya yasooka n’azimba Durban Motel e Najjanankumbi, amaka e Munyonyo, waliwo n’ebigambibwa nti alina emigabo mu kirabo ky’emmere ekya Pakalast e Makindye ne Club Milano kw’agasse ekirabo ky’emmere ekirala e Kansanga ky’atuumye ‘‘The Food Factory Restuarant’’ ekifo ekifumba emmere y’ekinnansi, eby’okunywa ebiweweevu ne caayi.\nAlex Mugenyi maneja w’ekifo kino yategeezezza nti ekifo kino kikola essaawa 24 nga kino baakikoze okuwonya abantu naddala abacakaze okusula enjala n’okulya emmere etabakkusa. Baakiguddewo omwezi oguwedde.\nLutaaya yategeezezza nti bw’otandika okuyigga akalulu oyinza obutafuna budde buyimba ng’ate osaasaanya ssente nnyingi nga kikwetaagisa okuba ne bizinensi endala z’oggyamu ssente nga z’akolako kati


Okwagala Kwabakubiriza Okukola ogw’Okufumba | Ogw’Okusoma\nEBYAFAAYO EBIKWATA KU BULAMU BW'AB'OLUGANDA Okujjukira Okwagala Kwe Nnalina mu Kusooka Kinnyambye Nnyo\nBeera Bulindaala—Sitaani Ayagala Kukulya!\nOsobola Okulwanyisa Sitaani—N’Omuwangula!\n‘Baalengera’ Ebintu Ebyasuubizibwa\nKoppa Oyo Asuubiza Obulamu Obutaggwaawo\nOKUVA MU TTEREKERO LYAFFE Yalaba Okwagala okw’Amaanyi mu Bantu ba Yakuwa\nOmunaala gw'Omukuumi—Ogw'Okusoma mu Kibiina | Maayi 2015\nBISOME MU Albanian Amharic Armenian Aymara Azerbaijani Azerbaijani (Cyrillic) Bengali Bicol Bulgarian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chuvash Cibemba Cinyanja Croatian Czech Danish Dutch Efik English Estonian Fijian Finnish French Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Japanese Kannada Kazakh Kikamba Kikaonde Kikuyu Kinyarwanda Kirghiz Kiribati Kirundi Kongo Korean Latvian Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Marathi Mauritian Creole Maya Mongolian Nepali Norwegian Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Punjabi Quechua (Bolivia) Romanian Russian Sango Serbian Serbian (Roman) Seychelles Creole Shona Silozi Sinhala Slovak Slovenian Spanish Sranantongo Swedish Tagalog Tajiki Tamil Tatar Telugu Thai Tigrinya Tiv Tshiluba Turkish Turkmen Turkmen (Cyrillic) Tuvaluan Tzotzil Ukrainian Urdu Uzbek Vietnamese Waray-Waray Wolaita Yoruba Zapotec (Isthmus)\nYalaba Okwagala okw’Amaanyi mu Bantu ba Yakuwa\nBWE tukuŋŋaana awamu okulya ku mmeeza ya Yakuwa ey’eby’omwoyo, tufuna essanyu lingi. Ate n’okuliirako awamu emmere ne bakkiriza bannaffe ku nkuŋŋaana ennene, nakyo kyongera ku ssanyu lyaffe.\nMu Ssebutemba 1919, Abayizi ba Bayibuli baalina olukuŋŋaana mu Cedar Point, Ohio, Amerika olwamala ennaku omunaana. Wooteeri zaalina okusuza abagenyi n’okubafumbira emmere, naye abantu abajja ku lukuŋŋaana olwo baali bangi nnyo okusinga abaali basuubirwa. Olw’okuba abantu baali bangi nnyo, abaali bakola ogw’okuweereza emmere mu wooteeri baasalawo okulekawo emirimu gyabwe. Nga bimusobedde, maneja wa wooteeri eyo yasaba abavubuka abaali bazze ku lukuŋŋaana okuyambako, era bangi baasitukiramu. Sadie Green yali omu ku bavubuka abo. Agamba nti: “Nnali siweerezangako mmere mu wooteeri, naye nnanyumirwa nnyo.”\nMu myaka egyaddirira, enteekateeka zaakolebwa ab’oluganda bannakyewa okufumbiranga emmere abo abaabanga ku nkuŋŋaana ennene. Okuba nti ab’oluganda baakoleranga wamu, kyayamba abavubuka bangi okweteerawo ebiruubirirwa eby’omwoyo. Gladys Bolton yayambako mu kufumba emmere ku lukuŋŋaana olwaliwo mu 1937. Agamba nti: “Nnakolerako wamu n’ab’oluganda okuva mu bitundu ebitali bimu era ne bambuulira ku bizibu bye baali boolekagana nabyo n’engeri gye baali babyaŋŋangamu. Mu kiseera ekyo, nnatandika okulowooza ku ky’okuweereza nga payoniya.”\nBeulah Covey yagamba nti: “Obumalirivu ab’oluganda abaakolanga ogw’okufumba bwe baalina bwayamba emirimu okutambula obulungi.” Kyokka omulimu ogwo gwalimu okusoomooza okutali kumu. Angelo Manera bwe yatuuka ku kisaawe ky’e Dodger eky’omu Los Angeles, California, awaali wagenda okuba olukuŋŋaana olunene mu 1969, baamutegeeza nti ye yali agenda okukulira abafumbi. Yagamba nti: “Nnatya nnyo!” Okusobola okuteekateeka aw’okufumbira, ab’oluganda baalina okusima omukutu gwa mita nga 400, okuyisaamu payipu za gaasi ow’okufumbisa!\nFrankfurt, Bugirimaani, 1951\nMu 1982, ab’oluganda mu Sierra Leone baasooka kusaawa kisiko ne bazimba effumbiro nga bakozesa ebizimbisibwa ebyali bisobola okufunika. Mu 1951 ab’oluganda mu Frankfurt, Bugirimaani baapangisa ekimotoka kya gaasi eyakozebwa ku ntamu 40 ze baafumbiramu. Ab’oluganda baagabulanga abantu 30,000 buli ssaawa. Okusobola okuwewula ku mirimu gya bannakyewa 576 abaali bakola ogw’okwoza ebintu, ab’oluganda beereteranga obwambe awamu ne wuma eby’okuliisa. Mu kibuga Yangon eky’omu Myanmar, ab’oluganda abaakola ogw’okufumba baateeka kaamulali mutonoko mu mmere eyali egenda okugabulwa ab’oluganda abaali bavudde mu nsi endala.\nKu lukuŋŋaana olunene olwali mu Amerika mu 1950, Annie Poggensee yali asimbye mu lunyiriri okufuna emmere era ng’akasana kaaka nnyo. Yagamba nti: “Nnawuliriza emboozi eyali wakati wa baganda bange babiri abaali bazze ku lukuŋŋaana nga bavudde mu nsi za Bulaaya nga bakozesa eryato.” Buli omu ku bo yayogera ku ngeri Yakuwa gye yali amuyambyemu n’asobola okubaawo ku lukuŋŋaana. Annie agattako nti: “Bombi baali basanyufu nnyo. N’omusana ogwali gwaka ennyo tebaaguwulira.” Ekyo Annie kyamukwatako nnyo.\nSeoul, Korea, 1963\nKu nkuŋŋaana ennene, ab’oluganda baasimbanga weema ennene era ne bateekamu emmeeza empanvu okusobozesa ab’oluganda okulya amangu oluvannyuma n’abalala basobole okulya. Enkola eyo yali nnungi nnyo. Ekyo omusajja omu ataali Mujulirwa wa Yakuwa bwe yakiraba yagamba nti: “Eddiini eyo yeewuunyisa. Abantu baayo balya bayimiridde.”\nBannamagye n’ab’obuyinza bwe baalaba engeri ab’oluganda gye baali bakolamu ebintu, nabo beewuunya nnyo. Oluvannyuma lw’okwetegereza engeri ab’oluganda gye baali bagabulamu emmere ku lukuŋŋaana olwali mu kisaawe ky’e Yankee mu kibuga New York, omukungu omu mu ggye ly’Amerika yakubiriza Meeja Faulkner ow’eggye lya Bungereza naye yeetegereze engeri Abajulirwa ba Yakuwa gye bakolamu ebintu byabwe. Bwe kityo, mu 1955, Faulkner ne mukyala we baagenda ku lukuŋŋaana olunene olwali mu Twickenham, mu Bungereza. Faulkner yagamba nti yakiraba nti Abajulirwa ba Yakuwa bakola ebintu mu ngeri entegeke obulungi olw’okuba baagalana.\nOkumala emyaka mingi, ab’oluganda baakolanga nga bannakyewa okufumbira abo abajjanga ku nkuŋŋaana ennene emmere ennungi etaali ya buseere. Naye omulimu ogwo gwali gwetaagisa bannakyewa bangi, nga gukooya nnyo, era ng’abagukola basubwa ebintu bingi mu lukuŋŋaana. Emyaka gya 1970 bwe gyali ginaatera okuggwaako, enteekateeka eyo yagonzebwamu mu bitundu by’ensi bingi. Ate mu 1995, ab’oluganda baakubirizibwa okujjanga n’emmere yaabwe. Ekyo kyasobozesa abo abaakolanga ogw’okufumba okuganyulwa mu nkuŋŋaana n’okufuna obudde okunyumyako ne bakkiriza bannaabwe. *\nNga Yakuwa ateekwa okuba nga yasanyuka nnyo okulaba ng’ab’oluganda bangi bakola kyonna ekisoboka okuweereza bakkiriza bannaabwe nga babafumbira emmere ku nkuŋŋaana ennene! Abamu bayinza okuba nga basubwa nnyo ebiseera ebyo. Kyokka n’okutuusa leero, okwagala kye kimu ku bintu ebyeyoleka obulungi ku nkuŋŋaana zaffe ennene.—Yok. 13:34, 35.\n^ lup. 12 Kya lwatu nti ne leero waliwo emirimu mingi bannakyewa gye basobola okukola mu bitongole ebitali bimu ku nkuŋŋaana ennene.\nOMUNAALA GW'OMUKUUMI—OGW'OKUSOMA MU KIBIINA Maayi 2015\nEmboozi za Bonna Zaayamba mu Kubunyisa Amawulire Amalungi mu Ireland\n“Tuliddamu Ddi Okufuna Olukuŋŋaana Olunene?”\n‘Twavaawo nga Tuli Bamalirivu Nnyo’\n‘Tewali Kkubo Lye Batasobola Kuyitamu’